Kikinđanka Ena Gogić najbolja na tri muzička festivala - TVRUBIN\nOna je Ena i scena je njena. Da je to zaista tako dokazala je desetogodišnja Ena Gogić koja je na tri internacionalna festivala muzike za decu uspela da osvoji prve nagrade. Članica je hora „Čuperak i uživa da peva.\n-Učestvovala sam na festivalima u Požegi „Ja sam tvoj drug“, „Školjkicama“ u Novom Sadu i „Razigrane note“ u Zagrebu sa pesmom „Ena“ . Nisam očekivala ovako veliki uspeh jer je konkurencija bila veoma jaka – rekla je Ena Gogić.\nTekst za pesmu „Ena“ napisala je Zorica Despotov, autor muzike je Svetlana Ceca Milić, dok je aranžman uradio Lado Leš.\nKako ističe mlada i talentovana Kikinđanka pipreme za festivale trajale su pola godine, a rad i trud su se isplatili.Osim što peva u horu „Čuperak“ Ena je i učenica četvrtog razreda OMŠ „Slobodan Malbaški“ na smeru klavir, a pohađa i plesnu školu.\ndecembar 11, 2019 Aleksandra Djuran\n← Računi za daljinsko grejanje kasne zbog obustave rada u Pošti Završena izgradnja kružnog toka na ulazu u Kikindu →


Učesnici Regionalnog stambenog programa,\nPredstavlja mi zadovoljstvo da vam se obratim i da vam zahvalim što smo se danas okupili ovde u Veterniku, kako bismo i zvanično obeležili početak gradnje stanova, namenjenih rešavanju stambenih potreba izbeglih lica iz Hrvatske i Bosne i Hercegovine sa prebivalištem na teritoriji grada Novog Sada.\nPodsetio bih da je izgradnja stambenih jedinica na lokaciji u Veterniku deo sprovođenja Regionalnog stambenog programa, kao najvažnije regionalne inicijative za trajno rešavanje dugoročnog raseljenja posle sukoba na teritoriji bivše Jugoslavije u periodu 1991-1995. godine, uz podršku međunarodnih organizacija i donatora. Republika Srbija je posvećena i u punoj meri doprinosi realizaciji dogovorenih obaveza, o čemu svedoči i naše današnje učešće na polaganju kamena temeljca ovde u Veterniku.\nIzgradnja stanova u Veterniku se odvija u okviru potprojekta 5 Regionalnog stambenog programa. Ukupna vrednost radova na izgradnji objekta je oko 6,4 miliona evra (6.356.987,55 evra). Biće izgrađeno 276 stanova ukupne površine 19.877,30 m2, sa rokom završetka radova u novembru 2019. godine.\nNaglasio bih da će u predstojećem periodu za izbegla lica sa teritorije grada Novog Sada biti obezbeđeno još 30 stanova iz otkupa, da je započeto projektovanje 152 stambene jedinice u Futogu, a u proceduri je i projektovanje još 94 stambene jedinice u Veterniku. Ukupno će na teritoriji grada Novog Sada u okviru Regionalnog stambenog programa biti obezbeđeno 615 stambenih rešenja za izbeglice, od čega 552 stambene jedinice, 30 seoskih kuća, 13 montažnih kuća, kao i 20 paketa građevinskog materijala.\nOsim obezbeđivanja stanova, ukazao bih na značaj održivosti Programa u kontekstu pružanja pomoći licima u raseljenju, žrtvama rata i progona, a u cilju njihove pune integracije u ovoj i drugim lokalnim sredinama. Zbog toga Srbija vodi odgovornu politiku solidarnosti i razumevanja za teškoće sa kojima se suočavaju raseljena lica.\nLokalna zajednica je važan faktor u procesu integracije, bez čije podrške se teško može zamisliti uspeh u rešavanju ovog kompleksnog problema. Sa ponosom ističem da su sve lokalne zajednice u Srbiji, bez izuzetka, demonstrirale solidarnost i pomogle u najtežim trenucima, kao što i danas pomažu sve napore za humanom integracijom, uključujući i kroz Regionalni stambeni program. Podsetio bih da 1996. godine je u Novom Sadu evidentirano 46.169 izbeglica i ratom ugroženih lica, a da je danas registrovano 2.478 izbeglica i 4.121 interno raseljeno lice.\nU tom svetlu posebno bih zahvalio gradonačelniku Milošu Vučeviću i Gradskom veću Novog Sada na podršci prilikom realizacije Regionalnog stambenog programa, kao i svim naporima i posvećenosti Komesarijata za izbeglice i migracije na čelu sa komesarom Vladimirom Cucićem.\nZahvaljujem i mnogobrojnim zemljama donatorima Fonda Regionalnog stambenog programa, kao i međunarodnim organizacijama uključenim u realizaciju Programa, koji su učestvovali u naporima da Regionalni stambeni program zaživi i koji su doprineli njegovom napretku i realizaciji. Postignuti rezultati nas obavezuju da nastavimo i uspešno sprovedemo Program do kraja. Njegova potpuna implementacija doprinosi boljoj saradnji i komunikaciji zemalja u regionu. Verujem da posvećenim radom i saradnjom možemo zajednički da rešavamo sva otvorena pitanja iz prošlosti i tako doprinesemo procesu pomirenja, napretku i stabilnosti regiona.\nNadam se da će budući korisnici Programa, kojima zahvaljujem na strpljenju, u ovoj prosperitetnoj opštini uspeti da ostvare svoje životne ciljeve. Ponosan sam na sve korisnike i učesnike u implementaciji Regionalnog stambenog programa i siguran sam da ćemo i u ovoj godini, kao i u prethodnoj, ostvariti još mnogo uspeha.


Lidl predstavio brend „S ljubavlju domaće“ › Made-in-Germany.rs\nLidl predstavio brend „S ljubavlju domaće“\nNemačka kompanija Lidl Srbija predstavila je novi brend proizvoda pod nazivom “S ljubavlju domaće”, koji okuplja oko 80 proizvoda sa srpskim poreklom, potvrdivši na taj način da su veliki trgovinski lanci odlična šansa za plasman domaćih proizvoda kako u zemlji, tako i u regionu i Evropi.\n– Veliki trgovinski lanci postaju mesto akumuliranja domaće proizvodnje. Godinama se priča da na rafovima ima malo srpskih proizvoda, a ovo je idealan način da sve uverimo kako je situacija danas drugačija – poručio je ministar poljoprivrede Branislav Nedimović, uputivši Lidlu i drugim velikim trgovinskim lancima u Srbiji molbu da na njihovim rafovima bude što više mlečnih proizvoda iz Srbije, budući, kako je reko, da je u ovom trenutku u regionu izražena kriza sa cenom mleka.\nOn je objasnio da nakon prvog talasa korone većina domaćih proizvođača želi da postane deo sistema Lidla i drugih velikih trgovinskih lanaca, jer žele da imaju zagarantovanu cenu, sigurnost, da mogu uvek da prodaju svoj proizvod, a u takvoj saradnji su uvideli i šansu za izvoz.\nMinistar je istakao da u Srbiji ima nekoliko proizvođača koji su dobrim ulaganjima uspeli da ovladaju evropskim standarima za kvalitet proizvoda i uspeli da svoje proizvode plasirau prodavnicama van Srbije.\n– Danas kupac traži da roba bude uvek ista, da nema lutanja u kvalitetu, da prvi i poslednji uzorak proizvoda koji uđe u prodavnicu bude u istom rangu. Danas se može uočiti želja naših proizvođača da ovladaju evropskim standarima i da njihova roba dođe do rafova velikih trgovinskih lanaca. Da nema ovih ritejla kao što je Lidl teško da bismo se našli na tržištima zapadne i srednje Evrope – naglasio je Nedimović.\nPredstavljaju novog brenda prisustvao je i Mihailo Vesović, direktor Sektora za strateške analize u Privrednoj komori Srbije (PKS), koji je istakao da ovaj potez Lidla vidi kao podršku domaćim proizvođačima, ali i kao uvažavanje potrošača.\n– Danas potrošači kada imaju priliku da biraju između dva proizvoda sličnog kvaliteta, na neki način sigurno daju prednost domaćem i mislim da je ta svest izuzetno važna. Još važnije je da kompanije poput Lidla razgovaraju i uzimaju proizvode od domaćih proizvođača namećući im vrhunske standarde kvaliteta. To u globalu podiže nivo standarda i kvaliteta domaćih proizvda u Srbiji i na neki način podstiče i one male proizvođače da pokušaju da dostignu taj standard, kako bi dobili veliko tržište i mogućnost izlaska, ne samo na lokalno nego i na regionalno tržište i tržište EU – rekao je Vesović.\nVlasnik industrije mesa “Đurđević”, Milenko Đurđević, koji već tri godine sarađuje sa Lidlom, kaže da je njihova kompanija zahvaljujući toj saradnji mnogo odskočila po pitanju kvaliteta, oganizacije i tima koji su ojačali. On je istakao da se njima isplatilo ulaganje u nove tehnologije i podizanje kvaliteta, pohvalivši se da je njihovo oko 10 posto od ukupno 80 proizvoda iz asortimana “S ljubavlju domaće”.\nPrema rečima generalnog direktora Lidla Srbija Tomislava Šapine, nemački lanac je do sada investirao 390 miliona eura u srpsku privredu, a sa predstavljanjem novog brenda pokazao da se drži obećanja da će pomoći srpskog proizvođača. Izvršni direktor sektora Nabavka Lidl Srbija, Nikola Balaban, je poručio da je uvođenje standarda kvaliteta hrane prioritet Lidla, a da je njihova želja da probude svest domaćih proizvođača da postižu najviše standard kvaliteta koje propisuje EU, kako bi naši proizvodi bili “rame uz rame” sa proizvodima EU.\nLidl predstavio srpske proizvode s oznakom “Čuvarkuća”\nOd MiG na 02/09/2021 / AKTUELNO / Ostavite komentar\nIzvoz za sedam meseci porastao 28%, a uvoz 22%\nBIP kupili Auto Čačak i nemački DL Holding


Za nešto više od godinu dana srpski i turski šefovi država Aleksandar Vučić i Redžep Tajip Erdogan sastaće se sledeće nedelje po četvrti put, što bi što bi moglo da se protumači kao produbljivanje i učvršćivanje odnosa dve zemlje. Sa jedne strane to verovatno i jeste tako, ali ne mora nužno da znači, imajući u vidu odnose Srbije i BiH, ali i pokušaj Turske da na Balkanu zauzme svoje “mesto pod suncem”.\nPredsednik Vučić će se sa svojim turskim kolegom sastati 7. maja u Ankari a, prema najavama i sa srpske i sa turske strane, glavne teme razgovora odnosiće se na ekonomiju.\nTurski ambasador: Nema zadnjih namera u napredovanju političkih odnosa između Turske i Srbije\nTo najavljuju i srpski i turski zvaničnici, dok ambasador ove zemlje u Srbiji Tanžu Bilgič navodi da će tom prilikom biti održan i prvi sastanak Visokog saveta za saradnju, i da će to još više unaprediti odnose dve zemlje.\n- Odnosi napreduju na svim nivoima, a glavni motor tog napredovanja je ekonomska saradnja - rekao je turski ambasador.\nAmbasador Turske u Srbiji (u sredini)\nKada je reč o toj vrsti saradnje, u najavi su brojni projekti, investicije, strateška partnerstva...\nTrgovinska razmena veća od milijardu dolara\nKako je Bilgič naveo, obim bilateralne trgovinske razmene koji je u 2016. godini bio 900 miliona dolara, zahvaljujući dobrim odnosima dostigao je 1,1 milijardu dolara.\nMeđutim, očekuje se da ona bude još veća, s obzirom na to da je potpisana revizija Sporazuma o slobodnoj trgovini.\nInvesticije iz Turske\nDa su turski investitiri zainteresovani za Srbiju svedoči i to da je nekoliko kompanija iz ove zemlje otvorilo fabrike u Srbiji, naročito na njenom jugu.\nInteresovanje potvrđuje i delegacija privrednika iz Turske, inače članovi Asocijacije industrijalaca iz Istanbula, koja je danas posetila Privrednu komoru Srbije i održala poslovne razgovore sa srpskim preduzećima. Najviše su zainteresovani za ulaganja u tekstilnu i prehrambenu industriju i turizam.\nTakođe, govorilo se i o tome da će turski investitori u Srbiji graditi i fabriku u Kraljevu za proizvodnju džinsa, ali i još nekoliko fabrika. Mediji su pisali da je turska “TAI grupa” zainteresovana za izgradnju hotela u Beogradu, koji bi bio deo poznatog lanca “For sizons”.\nMeđutim, bez obzira na toliko interesovanje tuske strane za Srbiju, ono što je činjenica jeste da, kada je reč o robnoj razmeni, Srbija ima deficit sa Turskom, odnosno manje izveze u nju, nego što iz nje uveze.\nKada se govori o ovom ekonomskom aspektu, često se postavlja i pitanje šta bi Srbija mogla da ponudi Turskoj, s obzirom da je reč o ekonomiji u kojoj je razvijena gotovo svaka grana privrede.\nI tokom prethodnih susreta dvojice šefova država Vučića i Erdogana, jedna od glavnih tema bio je autoput koji bi povezao Sarajevo i Beograd.\nDa će o tome ponovo biti reči potvrđuje i ambasador Bilgič, koji je naveo da je jedna turska delegacija proteklih meseci bila u Beogradu kako bi radila na tehničkim pitanjima i ispitivala maršrutu ove saobraćajnice, u okviru priprema studije izvodljivosti. Bilo je reči i o finansiranju projekta.\nMeđutim, ekonomija nije jedina oblast kada je reč o saradnji Srbije i Turske, već i politika, koja bi mogla da koristi obema stranama. Najpre, trebalo bi uzeti u obzir uticaj Turske na Bošnjake, pre svega u BiH, ali i na čitavom Balkanu jer je očito njeno osnaživanje položaja na ovim prostorima.\nSrbiji bi “druženje” sa Turskom moglo da ide u prilog i kada je reč o nerešenoj granici sa BiH, na čemu inače insistira EU, i što bez saradnje dve zemlje neće moći da se privede kraju. U tom smislu značajan je utica Turske i na bošnjačkog člana Predsedništva BiH Bakira Izetbegovića, što bi moglo da pomogne u smirivanju tenzija na relaciji Sarajevo- Beograd.\nOsim toga, ne treba zanemariti ni Erdoganov uticaj u Sandžaku.\nMeđutim, ono što bi moglo da bude zabrinjavajuće za Srbiju jeste produbljivanje odnosa sa zemljom koja je sve dalje od evropskog puta, a kome Srbija teži. Ipak, Turska se trudi da na svakom mestu istakne da podržava evropski put Srbije.\nTakođe, treba imati na umu i to da je Tuska bila među prvim zemljama koja je priznala kosovsku nezavisnost a, kako se često može čuti, jedna je od zemalja koja je opremala kosovsku vojsku.\npeki jedva smo ih se otarasili pre par vekova a sada ih nas preCednik samovoljno prima nazad...\nBane Okupacija u x slika !\nIgor Tesko nama sa ovim "vizionarom". Unistice nas svojom politikom da za 100 godina necemo ni postojati.\nZitoradja Radio sam u jednoj turskoj firmi,jednom recju nedaj boze nikome.\nDragan Šta je to "Sandžak", u ustavu i po zakonima republike Srbije?\nsrb in Sta da ocekujemo mi stanovnici Raske oblasti , kad najveci zvaničnici drzave koriste naziv sandzak.\nFića Nama Srbima ne treba EU...mi imamo braću Turke i Ruse!


Arsenal pred potpisom dugo željenog štopera\nDefanzivac Brajtona Ben Vajt prema svemu sudeći pojačaće Arsenal. Londonski klub se dogovorio sa Vajtom koji bi trebalo da potpiše ugovor do 2026. Razgovori između Arsenala i Brajtona su takođe završeni, a dogovoreno je obeštećenje od 50 miliona… »\nČukarički spreman za drugi duel sa Sumgaitom. /Od specijalnog izveštača iz Azerbejdžana/ Remi (0:0) na evropskoj premijeri protiv Sumgaita nije ostavio previše opcija Čukaričkom uoči revanša u Azerbejdžanu te je računica Brđana pred današnji… »\nNekadašnji reprezentativac Srbije Nemanja Matić mogao bi dve godine pre isteka ugovora da napusti Mančester junajted, ukoliko klub sa "Old Traforda" pronađe adekvatnu zamenu. Ovu informaciju preneo je večeras Fabricio Romano i tako potvrdio najave… »\nStefan Janković u Belorusiji\nBivši košarkaš Crvene zvezde i Partizana Stefan Janković karijeru će nastaviti u beloruskoj ekipi Cmokija iz Minska. Mediji su preneli ovu informaciju, ali ne i na koliko su dve strane ozvaničili saradnju. U pitanju je član VTB lige i Premijer lige… »\nNajniže cene stanova u Beogradu na vodi su zastrašujuće visoke! Prosečan građanin Srbije treba da radi pet meseci da zaradi samo za jedan kvadrat tog najjeftinijeg stana. I zanimljivo, stanovi se prodaju po naučno fantastičnim cenama, a nema… »\nČuka veruje u prolaz! Đorđe Jovanović: Da ispišemo nove stranice istorije ovog kluba!\nDoskorašnji golman Fulama Markus Betineli novi je čuvar mreže Čelsija sa kojim je ovog popodneva potpisao dvogodišnji ugovor, potvrdio je aktuelni prvak Evrope. Betineli je do kraja prošle sezone bio član Fulama sa kojim nije produžio ugovor i kao… »\nGlas Amerike pre 2 satajoš 20 povezanih


NSRS: Traženje nestalih treba da bude prioritet - Klix.ba\nNSRS: Traženje nestalih treba da bude prioritet\n14.12.2007. u 10:27\nTraženje nestalih osoba u BiH treba da se tretira kao prioritetno, humanitarno i krivičnopravno pitanje i taj proces treba da se okonča najkasnije do 2011. godine, zaključak je Narodne skupštine Republike Srpske nakon razmatranja ove problematike.\nU zaključku se od Vijeća ministara BiH, entitetskih institucija i institucija na nivou BiH, policijskih agencija, Obavještajno-sigurnosne službe i tužilaštava traži neophodna pomoć te saradnja i podrška radu Instituta za nestale osobe BiH i banjalučkom Uredu za traženje nestalih te za osiguranje informacija o lokacijama grobnica i siguran pristup na terenu.\nOd predstavnika RS-a u Institutu za nestale osobe BiH i u zajedničkim organima BiH se traži da se sva kadrovska, organizaciona, normativna i finansijska pitanja u Institutu rješavaju konsenzusom uz dosljedno poštivanje Zakona o nestalim osobama BiH i Zakona o sukobu interesa BiH.\n“Skupština će u roku od šest mjeseci preispitati rezultate Instituta za nestale osobe BiH i ukoliko ne bude ispoštovan prethodni zahtjev, tražit će od Vlade RS-a da preduzme dodatne mjere, uključujući pitanja poništavanja odluke Vlade o prijenosu nadležnosti iz domena poslova traženja nestalih osoba s entitetskog nivoa na Institut za nestale BiH“, kaže se u jednom od zaključaka Narodne skupštine usvojenog sinoć nakon razmatranja problema traženja nestalih osoba.\nIzmeđu ostalog je zatraženo od Vijeća ministara BiH da razriješi probleme u radu Komisije za Sarajevo, a posebno da definiše suštinski predmet i metodologiju istraživanja i da obaveže institucije na nivou BiH da Uredu dostavljaju relevantnu dokumentaciju.\nNarodna skupština RS-a je nakon usvajanja ovih zaključaka prekinula rad.\nZa ponedjeljak 17. decembra, najavljena je nova posebna sjednica na kojoj će se po hitnom postupku razmatrati Prijedlog budžeta RS-a za 2008. i Prijedlog zakona o izvršenju budžeta za 2008. godinu.\nPo hitnom postupku bit će razmatran i Prijedlog zakona o izmjenama i dopunama Zakona o budžetskom sistemu RS-a, a raspravljat će i o Prijedlogu dokumenta Ekonomska politika za 2008. godinu.\nU ponedjeljak otvaranje nove zgrade Pravnog fakulteta\n14.12.2007. u 10:39\nSIPA uhapsila još jednu osobu u vezi s pljačkom na Sarajevskom aerodromu\n14.12.2007. u 10:13


Ministar odbrane Gejts: Stabilnost i bezbednost u Iraku dostižni\nAmerički ministar odbrane Robert Gejts ocenio je u danas u Bagdadu da su bezbednost i stabilnost u Iraku dostižni, premda još mnogo toga treba uraditi u borbi protiv nasilja. Gejts je na zajedničkoj konferenciji za novinare s iračkim ministrom odbrane rekao da se iračke snage bore protiv Al Kaide, ali da snage na lokalnom nivou moraju biti integrisane u formalne iračke snage bebednosti.\nU Bagdadu i još tri grada danas je poginulo 23 ljudi. U eksploziji bombe u automobilu blizu šiitske džamije u centru Bagdada poginulo je 15 ljudi dok je 33 povredjeno.\n"Verujem da je bezbedan, stabilan Irak dostižan", rekao je Gejts koji je došao u nenajavljenu posetu Iraku i dodao da je ipak potrebno strpljenje.\nGejts je primetio da je u proteklih nekoliko meseci samnjeno nasilje u Iraku što je značajno povećalo povratak izbeglica i raseljenih, kao i medjunarodne investicije.\nTo je, prema njegovim recicma, "dovelo do stvaranja osećaja normalnosti i nade".\nMinistar odbrane SAD je, medjutim, priznao da su povećane ekstremističke i terorističke aktivnosti na severu Iraka o čemu je razgovarao s američkim komandantima u Mosulu. Gejts je izrazio zadovoljstvo što iračke snage uzvraćaju napade, ali i dodao da "mnogo toga treba uraditi". Pukovnik vojske SAD Toni Tomas, koji putuje s Gejtsom, rekao je novinarima da su on i drugi visoki oficiri tražili da se dodatnih 1.400 iračkih vojnika pošalje u Bagdad kako bi se obezbedilo "više borbene moći" za stabilizaciju oblasti poput provincije Dijala i gradova Mosul i Samara.\nU Iraku je sveukupno, kako se ocenjuje, smanjeno nasilja, a SAD traže od iračkih lidera da iskoriste poboljšanje bebzednosne situacije kako bi se sprovele političke reforme potrebne za stabilizaciju demokratije.


Ministar uručio zaštitnu opremu socijalnim ustanovama – SveVesti.net\nKako bi sagledao sadašnje uslove i efekte sprovedenih mera tokom epidemije, a nakon proglašenja prestanka vanrednog stanja u Republici Srbiji, ministar za rad, zapošljavanje, boračka i socijalna pitanja Zoran Đorđević obišao je ustanove socijalnog tipa u Krupnju, Šapcu, Banji Koviljači i Rumi i podelio im zaštitnu opremu u cilju još bolje zaštite od virusa COVID-19. Tom prilikom, ministar je najavio i prijem novih korisnika od ponedeljka.\nGerontološki centar Srem koji zbrinjava skoro tri stotine korisnika uspeo je do sada da se uspešno bori sa virusom korona, pre svega zahvaljujući odgovornosti radnika, ali i dobrom organizacijom preventivnih aktivnosti.\nBez obzira na to što je prisustvo virusa sve manje, nema opšutanja poručio je ministar Đorđević. U Gerontološkom centru ističu dobru saradnju sa Ministarstvom, izražavajući zahvalnost povodom uručene zaštitne opreme.\nGerontološkom centru u Rumi konkretno su uručeni skafanderi i trajna odela, koji predstavljaju maksimalni vid zaštite u slučaju da se korona pojavi.\nNovina je i da će od ponedeljka biti moguć prijem novih korisnika u svim ustanovama socijalne zaštine za smeštaj, za decu i stare, rekao je ministar, precizirajući da će se prijem vršiti u saradnji sa epidemiolozima, kako bi se omogućila potpuna zaštita sadašnjih i novih korisnika.\nPrevious Pojačan intenzitet saobraćaja, oprez zbog kiše\nNext Javni beležnici u Staroj Pazovi ponovo rade


Lukašenko: U Belorusiji vlada demokratija, niko ne napada „Kapitole“ - 11.01.2021, Sputnik Srbija\nPredsednik Belorusije Aleksandar Lukašenko izjavio je da su u republici u toku normalni demokratski procesi. 11.01.2021, Sputnik Srbija\n© press-služba prezidenta\n„Kod nas demonstranti i druga nezadovoljna lica ne napadaju vladine institucije i „Kapitole“. Kod nas je u toku potpuno normalna demokratska situacija sa tačke gledišta razvoja demokratskih procesa“, rekao je Lukašenko tokom video-konferencije sa predsednikom Međunarodne hokejaške federacije Reneom Fazelem.\nLukašenko je to nazvao „glavnim nezadovoljstvom Belorusijom određenih političara u Evropi“.\n„Mislim da nema potrebe da nekoga ubeđujemo da je u Belorusiji sve normalno“, rekao je šef države, obraćajući se fazelu.\n„Žele da me optuže da štitim svoju državu i svoj narod. Ali, za to sam izabran“, dodao je Lukašenko.


NLO: Pentagon ne isključuje mogućnost da vanzemaljci postoje : Južne vesti\nNLO: Pentagon ne isključuje mogućnost da vanzemaljci postoje\n09:20, 27. 6. 2021.\nŽeljno iščekivani izveštaj američke vlade o NLO-ima (neidentifikovani leteći objekti) konačno je objavljen. Evo šta znamo do sad.\nKongres je zatražio skidanje oznake strogo poverljivo sa izveštaja nakon brojnih prijava u američkoj vojsci letelica viđenih kako se kreću nepravilno na nebu.\nSve se ovo dešava nakon krupne kulturološke promene u kojoj su se američka vojska i političko liderstvo preobratili iz skeptika prema svemu vanzemaljskom u znatiželjnike prema ovoj temi.\nAli sa vrlo malo definitivnih dokaza koji bi mogli da potvrde bilo kakvu intergalaktičku posetu, tek preostaje da se vidi hoće neki zemaljski umovi biti preobraćeni.\nVojni lideri upozoravaju da bi, ako se ispostavi da tehnologija nije vanzemaljska, ona mogla pripadati neprijateljima Amerike kao što su Rusija ili Kina.\nZašto postojanje NLO i dalje lebdi u vazduhu\nOblast 51: Američka vojska zabranila „potragu za vanzemaljcima"\nŠta znamo o izveštaju?\nČesti su izveštaji o navodnim NLO-ima\nU objavljenom izveštaju piše da nisu otkrivene „jasne indikacije vanzemaljskog porekla" primećenih letelica, ali se ne isključuje njihovo postojanje.\nMeđu mogućim objašnjenjima su uobičajeni vazdušni objekti poput ptica ili dronova, atmosferski fenomeni kao što su ledeni kristali, novorazvijeni uređaji američke vlade ili privatnih kompanija, kao i tehnologije koje razvijaju strani neprijatelji.\nMeđutim, pominje se i izazovna kategorija „drugo".\nZvaničnici su proučili 144 slučaja zabeležena u poslednje dve decenije, među kojima su i tri video snimka sa kojih je Pentagon prošle godine skinuo oznaku tajnosti i opisao ih kao prikaz „neobjašnjivih nebeskih fenomena".\nIako nisu objavljena nikakva drastična otkrića, samo postojanje vladinog izveštaja o oduvek ismevanom pitanju pokazuje da su se NLO-ovi izdigli iz sveta čiste naučnofantastične pop kulture u svet američke nacionalne bezbednosti.\nPentagon je u avgustu prošle godine oformio Radnu grupu za neidentifikovane nebeske fenomene da bi se bavila nepoznatim letećim objektima koji su primećeni.\nZadatak grupe bio je da „otkrije, analizira i katalogizira" ove događaje, kao i da „stekne uvid" u „prirodu i poreklo" NLO-a, saopštio je Pentagon.\nStrogo poverljiva verzija izveštaja grupe prosleđena je poslanicima ranije ovog meseca. Neimenovani zvaničnici rekli su američkim medijima da u izveštaju nema dokaza za vanzemaljske aktivnosti, ali da ih on isto tako ne isključuje.\nNaime, radna grupa je takođe navodno utvrdila da primećeni NLO-ovi nisu bili tajna američka vojna tehnologija.\nObjekti na nebu snimljeni u Masačusetsu 1952\nZašto nam je to sad važno?\nPritisak javnosti na SAD da objave ono što znaju o vanzemaljcima rastao je decenijama kako su grupe građana poznate kao ufolozi uporno tvrdile da vlada krije dokaze o njihovom postojanju.\nPentagon je u tišini sakupljao podatke od 2007. godine u sklopu malo poznatog vojnog Programa identifikacije napredne pretnje iz vazdušnog prostora.\nNovac za program potekao je na zahtev senatora iz Nevade Harija Rida, demokrate koji je predstavljao region u koji spada Oblast 51 - vojna baza za koju teoretičari zavere tvrde da se u njoj od 1947. godine proučavaju ostaci sa mesta vanzemaljskog pada u gradu Rozvel.\nBivši visoki zvaničnici, pa čak i američki predsednici, nedavno su izrazili vlastito mišljenje o tome da li je istina stvarno tamo negde.\nMenadžer kampanje Hilari Klinton Džon Podesta, dugogodišnji poklonik teorija o NLO-ovima, obećao je tokom njene izborne kampanje 2016. godine da će ona objaviti strogo poverljive vladine dokumente o vanzemaljcima ako bude bila izabrana za predsednicu.\nU intervjuu iz prošle godine, tadašnji predsednik Donald Tramp rekao je da neće otkrivati - čak ni svojoj porodici - ono što je saznao o vanzemaljcima.\n„Neću vam reći šta znam o tome, ali je veoma zanimljivo", rekao je on.\nBivši predsednik Barak Obama rekao je to mnogo jednostavnije u maju, kad je ispričao TV voditelju Džejmsu Kordenu:\n„Kad sam preuzeo dužnost, pitao sam… Da li negde postoji laboratorija u kojoj držimo vanzemaljske uzorke i svemirski brod? I znate, oni su malo istražili stvar, i odgovorio je bio negativan."\n„Ono što jeste istina, i zapravo sam ozbiljan sada, da, postoje snimci i zabeleške o predmetima na nebu, za koje ne znamo tačno šta su", dodao je Obama.\n„Ne možemo da objasnimo kako se kreću, njihovu putanju… I tako, mislim da ljudi i dalje ozbiljno pokušavaju da istraže i shvate šta je to."\nU sklopu napora da se objavi ono što se zna o NLO-ovima našli su se i poklonici iz Kongresa - i iz redova republikanaca i demokrata - koji tvrde da će izveštaj okončati stigmu koja bi mogla da spreči vojnike da saopšte nadređenom oficiru da su imali neobjašnjivi susret.\nKakvi dokazi postoje?\nDrugi američki vojni i obaveštajni zvaničnici detaljno su zabeležili neobične prizore, a neki od ubedljivijih izveštaja potekli su od pilota koji su iz kokpita rođenim očima videli NLO-ove kako se motaju oko vojnog oružja i centara za obuku.\nU martu je Trampov bivši direktor nacionalne obaveštajne službe Džon Radklif - koji je prethodno vodio svih 18 američkih obaveštajnih agencija - sumirao ovaj fenomen rekavši za Foks Njuz: „Iskreno, bilo je mnogo više susreta nego što je obelodanjeno."\n„Govorimo o predmetima koje su videli mornarički ili piloti vazduhoplovstva, ili su uhvaćeni na satelitskim snimcima, dok izvode radnje koje je teško objasniti."\n„Način kretanja koji je teško oponašati, za koji nemamo tehnologiju ili pri brzinama koje nadmašuju zvučnu barijeru bez probijanja zvučnog zida."\nU emisiji 60 minuta CBS Njuza prošlog meseca, dvoje bivših mornaričkih pilota pričalo je o tome kako su videla predmet u Pacifičkom okeanu koji je naizgled oponašao njihovo kretanje.\nJedna pilotkinja ga je opisala kao „mali beli predmet nalik tik-taku", misleći na male bele bombone.\n„I upravo je tako izgledao, osim što se kretao veoma brzo i veoma nepravilno, i nismo mogli da predvidimo na koju stranu će se okrenuti ili na koji način izvodi te manevre koje izvodi, niti na koji pogon", rekla je za BBC svedokinja i bivša mornarička pilotkinja Aleks Ditrih.\n„Nije imao nikakav vidljiv trag dima ili propulzije. Nije imao nikakve vidljive površine za kontrolu letanja da bi njime moglo da se upravlja onako kako se upravljalo."\nŠta preduzimaju druge zemlje povodom NLO-a?\nBivši senator Rid branio je 22 miliona dolara obezbeđenih za prvobitni program NLO-a u Pentagonu, rekavši da i druge zemlje proučavaju ovo pitanje.\n„Znamo da to Kina radi", rekao je on Nevada njuzmejkersima 2019. godine. „Znamo da Rusija, predvođena nekim iz KGB-a, takođe to radi, i zato bi bilo bolje da se i mi bavimo time."\nIstraživanje koje je uradilo američko Ministarstvo odbrane pokazalo je da „nisu dvoje, četvoro, šestoro ili dvadesetoro ljudi, već su stotine i stotine ljudi videli ove stvari, ponekad svi istovremeno", rekao je on.\nU decembru prošle godine, bivši šef izraelske svemirske direkcije pri Ministarstvu odbrane ove zemlje rekao je lokalnim novinama da je Tramp bio „na ivici da obelodani" postojanje intergalaktičkog sporazuma, ali je odustao iz straha da će izazvati „masovnu histeriju".\n„Postoji sporazum između američke vlade i vanzemaljaca", rekao je Haim Ešed listu Jediot Aharonot. „Potpisali su ugovor sa nama da eksperimentišu na nama."\nOvu nategnutu izjavu nije potvrdio niko - ni čovek niti Marsovac.


Delavi: Potrebno je da svi glasaju slobodno | KoSSev\nStepen nasilja nizak, brinu izveštaji o zastrašivanju Srba i Goranaca\n"Stepen nasilja je bez sumnje poprilično nizak, što je dobro. Jasno je da se nadam da će se tako nastaviti tokom izbornog dana i nakon toga. Tako da se, generalno, stvari odvijaju veoma dobro, iako sam zabrinut u vezi sa izveštajima o uplitanju i zastrašivanju, posebno u zajednicama kosovskih Srba i kosovskih Goranaca," rekao je Delavi.\nI predstavnici američke ambasade prate izbore i prebrojavanje glasova\nGreg Delavi je kazao da će predstavnici američke ambasade pratiti izborni proces i prebrojavanje glasova.\n"Sa ostalim predstavnicima međunarodne zajednice, ambasada SAD će učiniti sve da osigura da ne bude izbornih prevara," izjavio je Delavi.\n"Mogu da vam kažem da ćemo biti na terenu. Moja ambasada će imati 40 timova koji će posmatrati izbore u nedelju. Posmatraćemo i glasanje i prebrojavanje glasova, tako da ćemo dati sve od sebe, zajedno sa ostalim domaćim i međunarodnim partnerima, da upravo osiguramo da volja birača bude izražena pravično i da nema prevare, ili drugih izbornih problema. Ali glasajte, to je glavna poruka. Zamolio bih vas da izađete i glasate. Za sve će biti bolje ukoliko bude velikog odziva u nedelju," poručio je američki ambasador.\nPrema rečima američkog ambasadora, najvažnije je da predstojeći izbori izraze volju svih glasača na Kosovu:\n"Smatram da je veoma važno da svi budu u mogućnosti da glasaju onako kako žele ili za kojeg god kandidata to žele, bez ikakvog zastrašivanja ili uplitanja bilo koje druge strane. Svako treba da bude u mogućnosti da glasa za kojeg god kandidata želi, bez ičijeg uticaja na takvu odluku."\nAmerički ambasador je kazao i da će predstavnici Srba u budućim institucijama Kosova imati važnu ulogu.\nZSO i prava manjinskih zajednica obaveza buduće kosovske vlade\nIstakao je da su ekonomski razvoj i borba protiv korupcije ključna pitanja, ali da je Zajednica srpskih opština posebno važna tema kosovskim Srbima. On je istakao da će ZSO, ali i uopšte manjinska prava, biti obaveza buduće Vlade Kosova.\n"Znam da je zajednica kosovskih Srba posebno zainteresovana za uspostavljanje Zajednice opština sa srpskom većinom. Dosta vremena posvećujem tome i smatram da je veoma važno da se to učini. Na to se Vlada Kosova obavezala pre godinu dana, to je bila obaveza u Ahtisarijevom planu iz 2008. godine, tako da je to nešto što mora da bude učinjeno. To je nešto što će unaprediti život ne samo kosovskih Srba, već i ostalih građana," rekao je američki ambasador.\nDelavi je kazao da su ostale nevećinske zajednice zainteresovane za pitanja kao što je bolje obrazovanje u kosovskim školama, na njihovom maternjem jeziku.\n"Zainteresovane (nevećinske zajednice) su za stvari, kao što je striktna primena kvote za zapošljavanje od deset odsto u državnoj službi i za srodna pitanja. To su sva pitanja na kojima će naredna vlada, ko god bude u njoj, morati da radi u korist kako manjinskih, tako i većinskih zajednica," rekao je Delavi.\nNadam se da će građani izabrati mudro\nAmerički ambasador na Kosovu Greg Delavi pozvao je građane da iskoriste svoje pravo i izađu na glasanje, ocenivši da je neophodno birati one koji će voditi Kosovo ka evropskoj budućnosti.\n"Nadam se da će građani izabrati mudro, da će izabrati kandidate koji će predstavljati njihovu viziju Kosova u budućnosti, Kosova koje ide evropskim putem ka potpunoj integraciji u evropske institucije," rekao je on.\nU nastavku pogledajte video zapis izjave američkog ambasadora na Kosovu, Grega Delavija, za RTK2.


On je novinarima u Podgorici rekao da je tužbu podneo da bi "zaštitio dostojanstvo", prenosi RTCG.\n- Podneo samo tužbu, jer su "Vijesti" prenele neistinu koju sam prethodno demantovao u jednoj emisiji, preneli su je bez potrebe da makar formalno pokušaju da provere drugu stranu - rekao je Ðukanović.\nOn je ocenio da gašenjem tog lista ne bi nestali problemi Crne Gore, i dodao da nije profesionalni standard kada se godinama protiv njega vodi brutalna politička kampanja "pod plaštom nezavisnog medija".\n- Nema nijednog društva koje nema probleme, dugo ćemo morati da radimo na rešavanju problema - rekao je Ðukanović.\nÐukanović je "Vijesti" tužio jer je 16. marta u dnevnom listu i na portalu "Vijesti" objavljen intervju sa Kneževićem pod naslovom "Ðukanović, ja i torba s parama", u kome se navodi da postoji snimak koji ukazuje da je nezakonito primio novac.\nXaxsxaxa Xaxaxaxa koje ti dostojanstvo imas ereeee


NA DANAŠNJI DA: Savićević do Pančeva - Dodaj ne driblaj\nNA DANAŠNJI DAN: Savićević do Pančeva\nNa današnji dan pre 29. godina Crvena zvezda je odigrala jednu od svojih najboljih utakmica u istoriji i to u polufinalu Kupa Evropskih šampiona protiv slavnog Bajerna na Olimpijskom stadionu u Minhenu.\nBavarci su bili vicešampioni kontinenta imali su moćan i jak tim na svim pozicijama, najbolji igrač bio je Laudrup a bili su tu i nemački reprezentativci Ton, Volfat, Koler, Auman i Augentaler.\nNije sve tako dobro krenulo po Crvenu zvezdu izgubljena lopta na polovini Bajerna, uledila je brza kontra Bavaraca i strelac gola je bio Rolan Volfart. Crveno-beli se nisu predavali strpljivo su čekali svoju šansu i dočekali na savomo isteku prvih 45. minuta kada je usledila konta, Prosinečki je gurnuo pas ka Biniću a ovaj preciznim centaršutem na drugoj stativi pronašao koga drugog nego Darka Pančeva(zlatna kopačka te sezone).\nU drugom poluvremenu postojao je samo jedna tim, igrao se 70. minut kada su Savićević i Pančev odigrali dupli pas i Savićević se našao sam ispred golamana Aumana, naravno majstoru kakav je bio Savićević nije bilo teško da ga savlada i postavi konačnih 2-1 na prepunom Olimpijskom stadionu.\nU revanšu a i kasnije u finalu svi znamo šta se desilo. Ta sezona je ispisana zlatnim slovima u bogatoj istoriji Crvene zvezde.


Šojgu se nada sporazumu o sirijskim zonama bezbednosti\nI. Đ. 24. maja 2017. 14:19\nRuska vojska očekuje da će se u Kazhastanu u Astani, u junu razgovarati o snagama koje će biti raspoređene u zonama bezbednosti u Siriji, izjavio je danas ruski ministar odbrane Sergej Šojgu.\n„Nadamo se da će početkom juna u Astani biti održan još jedan sastanak gde ćemo moći da potvrdimo sve propise o snagama koje će biti stacionirane (u zonama bezbednosti)“, rekao je Šojgu, preneo je TAS S.\nMoskva, takođe, očekuje da će se na tom sastanku razgovarati o daljim koracima o borbi protiv ekstremističke Islamske države i terorističkoj grupi Džabhat al-Nusra.\nRusija, Turska i Iran potpisali su 4. maja memorandum o formiranju zona bezbednosti u Siriji na područjima koja kontrolišu pobunjenici u severozapadnoj provinciji Idlib, delovima provincije Homs, u centralnom delu zemlje, kao i u opozicionoj enklavi Istočna Guta, kod Damaska.\nCilj njihovog uspostavljanja je okočanje nasilje i omogućavanje uslova za bezbedan, dobrovoljni povratak izbeglica, kao i za hitnu isporuku humanitarne pomoći i lekova.\nŠojgu: ID kontroliše manje od pet odsto teritorije u Siriji\nEvo šta je Šojgua oduševilo u Srbiji (foto, video)


Izvor: Luftika.rs, 03.Dec.2021, 21:01\nOmicron SARS-CoV-2 varijanta je bila prisutna u Evropi pre nego što su je južnoafrički naučnici otkrili i objavili svetu. Holandske zdravstvene vlasti su objavile da su pronašle novu varijantu korona virusa Omicron u slučajevima koji datiraju iz prve polovine novembra. Ovo ukazuje da se virus već širio zapadnom Evropom pre nego što su prvi slučajevi identifikovani u Južnoj Africi.\nZdravstveni institut RIVM (Holandija), saopštio je da je pronašao Omicron soj u uzorcima od 19. i 23. novembra. Ti nalazi su prethodili pozitivnim slučajevima pronađenim među putnicima koji su došli iz Južne Afrike 26.11 i testirani na amsterdamskom aerodromu. Belgija i Nemačka...\nSrbijaDanas.com: NOVA STUDIJA ŠOKIRALA: Imunitet stečen preležanom koronom NE DELUJE na omikron soj


SB UN danas o nastavku sukoba u Nagorno-Karabahu\nOktobar 19, 2020 16:38\nSavet bezbednosti UN trebalo bi da danas održi konsultacije iza zatvorenih vrata povodom nastavka sukoba u području Nagorno-Karabaha nakon što je generalni sekretar UN Antonio Gutereš pozvao obe strane da poštuju primirje i osudio napade na civile.\nKako prenosi Glas Amerike, deluje da je novi sporazum o prekidu vatre u području Nagorno Karabaha izgleda ugrožen pošto jermenske i azerbejdžanske snage međusobno optužuju jedni druge za granatiranje teritorija.\nZvaničnici Nagorno-Karabaha, oblasti u Azerbejdžanu s većinskim jermenskim stanovništvom, tvrde da su azerbejdžanske snage granatirale njihove pozicije u oblastima na severu i jugu linije kontakta, navodi Radio slobodna Evropa.\nS druge strane, Ministarstvo odbrane Azerbejdžana saopštilo je da su jermenske snage granatirale Goranboj, Tartar, Aghdam i Aghadžabedi, prenosi Glas Amerike.\nIzveštaji o zaoštravanju sukoba objavljeni su dan nakon što je visoki predstavnik EU za spoljnu politiku i bezbednost Žozep Borelj pozvao ministre spoljnih poslova obe države da osude nastavak borbi i pozovu na poštovanje primirja.\n"Borbe izazhivaju sve veće patnje civila. Pogoršavaju sukob između država i njihovih društava - produbljujući jaz i otežavajući zaceljivanje rana", rekao je Borelj.\nJermenija i Azerbejdžan su 17. oktobra zaključile sporazum, drugi pokušaj prekida sukoba u Nagorno Karabahu od kada su u tom području krajem septembra otpočeli sukobi između dve strane.\nDogovor koji su dve strane postigle uz posredstvo Rusije nedelju dana ranije, o zaustavljanju sukoba u kome su stradale stotine vojnika i civila, nije urodio plodom.\nSB UNNagorno Karabah


O nama - Bendovi Srbije\nPortal „Bendovi Srbije“ predstavlja mesto na kome se nalaze kontakt podaci i detaljan opis svih bendova iz Srbije koji žele da se promovišu i koje je moguće angažovati za različite vrste događaja. Sa idejom da sve bendove Srbije stavimo „pod isti krov“, rodio se naš portal koji je pre svega alat, pomoćno sredstvo za pronalaženje odgovarajućeg benda za planirani događaj.\nPoslovni model Portala „Bendovi Srbije“ je komercijalnog karaktera, što znači da objavljivanje informacija o bendovima nije besplatno. Za uzvrat, naši klijenti dobijaju brze i odlično optimizovane stranice za pretraživače, što je glavni preduslov za dobru poziciju na Google i ostalim sličnim servisima.\nKao što možete videti na posebnim stranicama bendova, mi ne ugovaramo rezervacije, niti želimo da se uplićemo u dogovor između osobe koja angažuje bend i samog benda. Svi podaci su javno dostupni, a naš zadatak je da informacije budu ažurne i predstavljene na pravi način kako bismo uštedeli vaše vreme u pronalaženju benda.\nRedakciju Portala „Bendovi Srbije“ čini mlada ekipa koja ulaže svoje znanje, pažnju i vreme, a sve sa ciljem da posetiocima sajta pruži najbolje moguće iskustvo u brzom pronalaženju potrebnih informacija o bendovima.


Posetite Kraljevo – INFO PLUS\nHome > Društvo > Posetite Kraljevo\nAko ste zbog korona virusa i zabrane putovanja van granica naše zemlje odložili svoje pasoše u fioke, onda je pravo vreme da se osvrnete oko sebe i potražite gde u Srbiji možete kvalitetno da iskoristite slobodne dane. Naš predlog je Kraljevo i okolina, a zbog čega treba da ga posete domaći turisti pre svih, i koja su to kraljevačka mesta koja pružaju pravi užitak, razgovarali smo sa turističkim vodičem Pavlom Pavlovićem koji se već nekoliko godina, između ostalog, bavi i istraživanjem atraktivnih destinacija, osmišljavanjem turističkih programa i ponudom za aktivan turizam.\nNaš sagovornik Pavle vlasnik je preduzetničke radnje, čija delatnost je pored turističkog vođenja i konsalting u turizmu. Kada je turistička sezona u jeku, Pavle je najčešće u Beogradu jer zbog aerodroma i rečnog pristaništa skoro sve ture po Srbiji kreću upravo iz Beograda, a kako kaže, najviše bi voleo da mu Kraljevo bude polazna stanica i da odavde radi višednevne ture po Srbiji i Balkanu. Zahvaljujući koronavirusu, ta želja mu se delimično ispunila. Stacioniran je u Kraljevu i, između ostalog, realizuje turističke ponude u ovom kraju. On ističe da iako Kraljevo nema more i jezera, svako ko dođe na sedam dana npr. može svaki dan da provede na različitoj lokaciji i kupalištu.\n“U Kraljevu imamo mnoštvo uređenih bazena, poput bazena u Samailima, Mošinom gaju, preko divljih i skrivenih virova, za koje ni mnogi Kraljevčani ne znaju, pa sve do protočnih kupališta koja su u doba korone posebno aktuelna jer u njima nije zabranjeno kupanje. Većina njih pruža dobru a bezbednu zabavu,” ističe Pavle. Za ovaj intervju on je odabrao jedno takvo mesto, kupalište „Bela stena“ na Zmajevcu, u naselju Ribnica.\nOvo mesto, udaljeno samo 7km od centra grada, dobro je poznato starim Kraljevčanima koji su nekada uživali da skaču u vir sa tzv. “bele stene,” a sada je popularno i među mlađom populacijom.\n„Ovo mesto funkcioniše kao plažni bar, kao kutak za ljude koji žele da dan provedu na suncu, okruženi prirodom i vodom, a da pritom budu odgovorni i kada je u pitanju zaštita od korona virusa. Plaža je takva da postoji distanca među posetiocima. Svako ko dođe može da se sunča, kupa, osveži napicima iz bara. Uglavnom vlada pozitivna energija mladih ljudi, igraju se društvene igre, puštaju zmajevi, postoji i internet konekcija koja omogućava tzv. frilenserima, i onima koji posao obavljaju preko lap topa, da rade u prirodi. Jednostavno spoj lepog i korisnog“, ističe naš sagovornik i dodaje da svoj radni dan često provede baš na ovom mestu jer tu ima najbolju inspiraciju za osmišljavanje novih turističkih proizvoda.\nOsim Bele stene, popularna kupališta su i Matovića vodenica u Bogutovcu, gde je napravljen bazen sa čistom planinskom vodom, zatim Meljanički bazen, Žička reka, itd. Prednost ovih kupališta je svakako i to što nisu mnogo udaljena od samog centra grada pa se do njih može otići biciklom ili taksi prevozom po povoljnoj ceni.\nPored kupališta trenutno su popularni i smeštaji u prirodi, što je logično jer smo dug period bili zatvoreni u kućama, pa je trend razvoja seoskog turizma i dalje u porastu i, prema Pavlovim rečima, to je možda jedina sfera turizma koja nije osetila krizu za vreme pandemije. Svež planinski vazduh, slušanje reke umesto muzike u kafiću, predivni pejzaži, obronci planine, domaća kuhinja nalik onoj koju su nam spremale naše bake, samo su neki od razloga zbog kojih treba dati priliku kraljevačkom seoskom turizmu. Biseri seoskog turizma su svakako sliv reke Lopatnice i susedni Bogutovac, kao i selo Rudno i Radočelo, gde su smeštajni kapaciteti skoro pa sasvim popunjeni tokom cele sezone.\nZa razvoj izleta na lokalu potrebno je ponuditi nešto drugačije što gost ne može sam sebi da organizuje. Za ljubitelje aktivnog odmora i one sa avanturističkim duhom, naš sagovornik je osmislio izlete koji će biti realizovani svakog dana od jula do kraja septembra.\n„Za ljubitelje planinarenja u ponudi su četiri pešačke ture, tri lakše staze koje ne zahtevaju ozbiljnu planinarsku opremu i kondiciju i jedna koja je pravi pohod na planinu i otprilike traje oko sedam sati. Zatim tu su dva izleta na vodi, poseta čuvenim meandrima Uvac i rafting na reci Ibar. Takodje u ponudi je i džip tura, izlet koji je namenjen za one koji nisu kondiciono spremni za pešačenje, a imaju želju da posete planinu Stolovi.“\nDa bi se neki od ponuđenih izleta realizovao, u zavisnosti od ture, potrebno je od 3 do 8 osoba, a cene izleta su i te kako pristupačne, kreću se od 1200 do 4000 dinara. U cenu su uključeni angažovanje turističkog vodiča, i u zavisnosti od ture osveženje i obrok. Ono što sve više interesuje posetioce i izdvaja se kao posebno zabavno je rafting Ibrom. Cena za spust je 3000 dinara, s obzirom da u cenu spadaju angažovanje vodiča, iznajmljivanje čamca i opreme, osveženje i kvalitetan snimak GoPro kamerom.\nDa bi neka od ovih i sličnih aktivnosti bila uvršćena u turističku ponudu grada, prema rečima našeg sagovornika, potrebno je da ih promoviše i Turistička organizacija, kako bi broj turista bio iz godine u godinu sve veći.\nAko ste ljubitelji šetnje kroz šumu i planinske staze i volite da osvajate planinske vrhove onda je Kraljevo pravi izbor za vaš odmor. Zbog raznovrsnog reljefa imamo relativno niske planine i staze lake za pešačenje, ali i najviše vrhove planina kopaoničkog i golijskog masiva. Goč, Stolovi, Radočelo, Čemerno, Troglav, Kotlenik i Gledićke planine su samo neke od onih koje krase naš kraj. Putešestvijom kroz planinu, ne samo da ćete izbaciti negativnu energiju iz sebe, već ćete biti u prilici i da vidite delove netaknute prirode, brojne skrivene vodopade, da uživate u svežem vazduhu i cvrkutu ptica.\nPreporuka našeg sagovornika je da ako se odlučite na planinarenje, obavezno angažujete planinskog vodiča, jer koliko god neke staze izgledale lakim, iako su markirane, velika je mogućnost da zalutate i izgubite se. „Na žalost ovog leta smo imali par takvih situacija gde je gorska služba morala da se upusti u potragu za rekreativcima koji su se izgubili na Stolovima. Na svu sreću svi su bili dobro i uspešno im je pružena pomoć da se vrate. Ovakve situacije se dešavaju jer ljudi gledaju na internetu i blogovima iskustva drugih koji su već bili na istim planinskim stazama, međutim, svaka staza je specifična i zahtevna na svoj način. Da ne bi rizikovali da se izgube, najbolje je da pozovu neko lokalno planinarsko udruženje koje organizuje ture, ili jednostavno, angažuju vodiča koji će ih adekvatno pripremiti pred polazak, dati smernice za potrebnu opremu, a uz vodiča će i bezbedno stići do vrha i usput otkriti neke atrakcije planine na kojoj se nalaze.“\nU svakoj turističkoj ponudi Kraljeva nezaobilazni su i kulturno – istorijski spomenici zaštićeni od strane UNESCO-a, poput manastira Žiča i Studenica, koji su posećeni tokom cele godine, a osim do ovih svetinja organizuju se i ture do manastira Gradac, Gornje Savine isposnice, do kompleksa Krstovgrad i zamka Maglič, sa kog se pružaju pogledi na predivne pejzaže i meandre reke Ibar.\nBilo da ste ljubitelj verskog turizma, seoskog, turizma na vodi, volite da istražujete nova mesta i spoznajete kulturna nasleđa nekog kraja, u Kraljevu ćete sigurno biti dočekani raširenih ruku. Kraljevčani su poznati kao dobri domaćini i ugostitelji i ko jednom dođe u naš grad, rado se ponovo vrati, a ako nas još uvek niste posetili, naša preporuka je da se ovog leta baš Kraljevo nađe na vašoj mapi putovanja. U ovom teškom vremenu za sve nas, potrebna nam je solidarnost, da damo šansu lokalnim atrakcijama, da spoznamo lepote sopstvenog grada i države, a time pomažemo i razvoj lokalnog turizma.\nAutor: Emilija Pavic\nFoto: Pavle Pavlovic


Za 13 godina 50.000 zahtjeva za pasoš Srbije – mojKontakt portal – Radio Televizija Kontakt\nKonzulat Srbije u Banjaluci: Državljani Srbije mogu glasati u BiH\nZa 13 godina 50.000 zahtjeva za pasoš Srbije\nInteres građana Republike Srpske za državljanstvo Srbije ne pada, a od otvaranja Generalnog konzulata u Banjaluci 2005. godine do današnjeg dana, preko njega je predato oko 50.000 zahtjeva za prijem u državljanstvo Republike Srbije, čime je obuhvaćeno više od 60.000 građana Republike Srpske.\nNa primjer, član porodice može predati zahtjev za ostale članove.\nU Generalnom konzulatu Republike Srbije u Banjaluci kažu da je tokom ove godine do jučerašnjeg dana podneseno 3.067 zahtjeva za prijem u državljanstvo Srbije, čime je obuhvaćeno više od 5.000 građana.\n“U istom periodu prošle godine, podneseno je 3.648 zahteva, a u toku cijele prošle godine podnesena su 6.374 zahtjeva”, rekli su u Generalnom konzulatu za “Nezavisne”.\nOni su istakli da se može konstatovati da se interesovanje za državljanstvo Srbije nije smanjilo, jer treba imati u vidu sezone godišnjih odmora, kada svake godine dolazi do blagog smanjenja broja podnesenih zahtjeva, te činjenice da je u Trebinju otvorena konzularna kancelarija Generalnog konzulata u Banjaluci, u kojoj zainteresovani građani takođe mogu podnijeti zahtjeve za prijem u državljanstvo.\nU Generalnom konzulatu kažu da građani prilikom podnošenja zahtjeva za prijem u državljanstvo Srbije ne navode razloge za dobijanje dvojnog državljanstva.\n“Čitava procedura za dobijanje državljanstva je besplatna, jer je Vlada Republike Srbije 2012. godine donijela odluku da snosi troškove republičkih administrativnih i konzularnih taksi, kao i posebnih troškova za građane iz regiona koji žele da dobiju srpsko državljanstvo ili da se iz državljanstva odjave”, podsjećaju u Generalnom konzulatu.\nNaglasili su da zakon o državljanstvu ne predviđa vremenski okvir u kojem je nadležni organ obavezan da riješi svaki pojedinačni zahtjev.\n“Dugogodišnja praksa je pokazala da je od momenta podnošenja zahtjeva do momenta dobijanja rješenja o prijemu u državljanstvo Republike Srbije, najčešće potrebno oko godinu i po dana”, naglašavaju u Generalnom konzulatu.\nDodali su da u opravdanim situacijama, poput slučajeva teško oboljelih lica kojima je neophodna hitna medicinska briga ili u slučajevima nadarenih učenika ili sportista, a na ukazivanje Generalnog konzulata, MUP Srbije po ubrzanoj proceduri donosi rješenja o prijemu u državljanstvo za ta lica, pa se time dešava da neka lica budu brže primljena u državljanstvo Srbije.\nJedan Banjalučanin kaže da se, iako zna da ova mogućnost postoji već nekoliko godina, tek prije godinu dana odlučio da preda zahtjev za državljanstvo Srbije za sebe i svoju porodicu.\n“Najviše sam predao iz razloga što moja porodica i ja osjećamo pripadnost Srbiji. Državljanstvo nam sigurno ne može štetiti, već samo pomoći”, rekao je ovaj Banjalučanin.\nNovi most i put u Priječanima do kraja avgusta\nTrka dajak čamaca: Andrej Zamolo pobijedio 22. put


Centar za bezbednosne studije - Centre for Security Studies - RODNA RAVNOPRAVNOST U JAVNOJ POLITICI SRBIJE U SVETLU EVROPSKIH INTEGRACIJA\nRODNA RAVNOPRAVNOST U JAVNOJ POLITICI SRBIJE U SVETLU EVROPSKIH INTEGRACIJA\nRodna ravnopravnost kao preduslov demokratizacije jednog društva podrazumeva jednako učešće muškaraca i žena u svim oblastima javnog života. Integracija rodnog aspekta u ključne političke tokove je značajan deo procesa integracije Srbije u Evropsku uniju. Uspostavljanje rodne ravnoteže obuhvata identifikaciju različitih uslova i zahteva za žene i muškarce u cilju ostvarivanja jednakih radnih prava, eliminisanje svih oblika diskriminacije pružanjem istih mogućnosti i jednom i drugom polu, bez davanja prioriteta jednom na račun drugoga, i u tom smislu razbijanja uobičajenih rodnih predrasuda i stereotipa.\nPočevši od Rimskog ugovora (1957), kojim je osnovana tadašnja EEZ, rodna ravnopravnost je kao načelo ugrađivana u sve potonje ugovore i sektorske politike Evropske unije, a zemlje koje pristupaju Uniji su u obavezi da primene usvojene direktive o rodnoj ravnopravnosti i da istovremeno grade institucije i pravne procedure koje omogućavaju stvarnu primenu principa jednakih mogućnosti. Povećanje broja žena u politici jeste jedan od zahteva koji se odnosi na ostvarivanje ženskih ljudskih i političkih prava u smislu većeg stepena demokratije i uključenosti, a ujedno i jedan od koraka na putu Srbije ka članstvu u Evropskoj uniji.\nUnapređenje položaja žena u javnom životu zavisi od ekonomskog razvoja, postojanja odgovarajućeg pravnog okvira, demokratskih institucija i od tipa političke kulture, partijske i medijske kulture, vrste i strukture izbornog sistema, javnog mnenja i stanja društvene svesti. Društveno-političke promene u Srbiji su doprinele izvesnom pozitivnom pomaku na planu učestvovanja žena u političkom životu. Rezultat koji su promene postigle se u javnosti reflektuje u povećanoj svesti o potrebi ravnomernog uključivanja žena u sferu javne vlasti, njihovoj zastupljenosti u odlučivanju o sadržaju, dinamici i pravcima tekućih društvenih reformi.\nNakon izbora od 2000. godine beleži se postupan porast broja žena u Narodnoj skupštini, a situacija se popravlja nakon uvođenja sistema kvota za manje zastupljeni pol u Zakonu o izboru narodnih poslanika, što će na parlamentarnim izborima 2008. godine imati za posledicu udvostručenje participacije žena (21 odsto). Svrha uvođenja izbornih kvota kao mere afirmativne akcije jeste da se obezbedi određeni procenat žena u organima vlasti kao minimuma demokratičnosti. Parlament Srbije sada ima predsednicu i dve predsednice poslaničkih grupa, a u aktuelnoj vladi na dužnosti je pet žena na ministarskim funkcijama. Uticaj na porast zastupljenosti žena u parlamentu posledica je pritisaka foruma žena u političkim strankama i delovanja institucionalnih mehanizama za ravnopravnost polova, kao i velikog angažmana aktivistkinja ženskog pokreta okupljenih u nevladinim organizacijama.\nMada je na planu učestvovanja žena u političkom životu zabeležen napredak, stanje nije zadovoljavajuće imajući u vidu da zakonska kvota od 30 odsto poslaničkih mesta za manje zastupljeni pol još uvek nije dostignuta. To je posledica nepotpunih zakonskih rešenja, koja omogućuju da se nominalno ustanovljene kvote faktički ne poštuju. Da bi sistem izbornih rodnih kvota bio efikasan pre svega je neophodno obezbediti njegovo sprovođenje u praksi, a od značaja je i kakva su partijska pravila koja regulišu redosled ženskih i muških kandidata, kao i da li su liste kandidata zatvorene ili otvorene. U smislu sprovođenja izbornih kvota u praksi, pozitivan je primer Švedske kao članice Evropske unije koja spada u zemlje sa tradicionalno visokom zastupljenošću žena u političkom odlučivanju. U Švedskoj postoje unutarpartijske kvote koje omogućavaju formalan ulazak žena u parlament i time posredno doprinose izmeni političke i društvene klime i vrednosti u pogledu poštovanja principa rodne ravnopravnosti.\nPored formalnih barijera sa kojima su žene suočene na putu do političkog angažovanja i vodećih funkcija, u Srbiji su i dalje prisutna tradicionalna shvatanja i predrasude o mestu žena u društvu, koje u velikoj meri utiču ne samo na odluku žena da se kandiduju, već imaju uticaj na prihvatanje njihove kandidature od strane partijskih kolega, lidera, medija i sponzora. Negativan stav prema kandidovanju žena za političke funkcije ima za posledicu stvaranje psihološke barijere kod žena, koja se manifestuje gubitkom samopouzdanja, liderskih ambicija i želje za promocijom u političkim krugovima. Mali broj žena bude selektovan za kandidovanje na izbornim listama partija a izabrane žene uglavnom zauzimaju mesta na dnu lista, dok pozicije na vrhu liste ne znače i prolaz do vodećih funkcija. Takva vrsta marginalizacije žena proizlazi iz činjenice da muškarci uglavnom ne žele da dele moć, i iz postojanja neformalnih mreža podrške među muškarcima koje su izuzetno razvijene, ali nedostupne ženama. Na primeru Belgije je uočljivo koliko redosled kandidata i kandidatkinja na listi ima važnu ulogu u ulasku žena u institucije vlasti. Belgijski izborni sistem je proporcionalan, sa poluzatvorenim listama, a na snazi je pravilo uvedeno 2002. godine koje podrazumeva da prva dva kandidatska mesta na listi ne mogu zauzimati osobe istog pola. Ovde se radi o duplom sistemu kvota, u smislu da su u pitanju ne samo procentualna zastupljenost žena već i mesta pri vrhu lista.\nNeophodnost i značaj političke participacije se ne meri samo brojem žena već je od podjednakog značaja i reprezentacija u smislu uvažavanja njihovih stavova i mišljenja u procesima odlučivanja. Stoga je od velike važnosti da ideju političke jednakosti pre svega prihvati politička elita, a zatim i najšira javnost. Polazeći od pozitivnih primera i iskustava članica Evropske unije, a imajući u vidu sistem kvota u Srbiji, dolazi se do zaključka da akcije na planu veće reprezentacije žena u politici treba da budu više usmerene na političke partije i njihove strukture. Tome svakako može doprineti kako jači pritisak javnosti, ženskih grupa i organizacija tako i žena u okviru partije što može dovesti do većeg uvažavanja principa rodne ravnopravnosti u samim partijama. Predstojeći izbori u Srbiji mogu biti prilika da žene na račun poštovanja evropskih standarda o rodnoj ravnopravnosti dobiju veću ulogu u političkoj areni. Takva situacija zahteva dodatno organizovanje žena izvan političkih partija u interesne grupe i profesionalne asocijacije, kako bi na taj način povećale prisutnost i lobirale za poboljšanje predstavljanja sopstvenih stavova i interesa u politici.


EU: Osiguravanje budućnosti Jevreja u Evropi je izazov | Autonomija\nEU: Osiguravanje budućnosti Jevreja u Evropi je izazov\n"Trebalo bi iskoristiti obrazovni sistem i sve druge instrumente koje društvo ima na raspolaganju da bi se sprečilo poniranje u ekstremizam i netolerenciju"\nEU se suočava se ogromnim izazovom da bi Jevrejima osigurala budućnost u Evropi, saopštio je danas potpredsednik Evropske komisije Frans Timermans.\n„Danas vidim da u nekim zemljama-članicama većina jevrejskih zajednica nije sigurna da ima budućnost u Evropi. To (obezbeđivanje budućnosti Jevrejima) ogroman je izazov za ono što je osnova evropskih integracija“, rekao je Timermans na konferenciji za novinare.\nOn je kazao da bi trebalo iskoristiti obrazovni sistem i sve druge instrumente koje društvo ima na raspolaganju da bi se sprečilo poniranje u ekstremizam i netolerenciju.\nFrancuski predsednik Fransoa Oland takođe je ponovio da Jevreji imaju svoje mesto u Francuskoj gde je najveća jevrejska zajednica u Evropi.


4 firme zapošljavaju milion ljudi - zašto su porodične kompanije uspešnije - Biznis Telegraf.rs\n26/08/19 | 15:54\n4 firme zapošljavaju milion ljudi - zašto su porodične kompanije uspešnije\nSve češće se čuje da su porodične firme kičma nemačke privrede. One otvaraju bitno više radnih mesta nego firme koje nisu u rukama porodica. To je potvrdila studija kojom su obuhvaćene firme koje se nalaze na berzi.\nFondacija za porodična preduzeća je od Centra za preduzetničke i finansijske studije Tehničkog univerziteta u Minhenu naručila studiju koja je pokazala: u periodu između 2009. i 2018. mnogo više ljudi je zaposleno u porodičnim nego u ostalim vrstama firmi. U porodičnim firmama koje su na berzi, godišnji rast broja radnih mesta iznosi šest odsto – dvostruko veći nego kod ostalih.\nPorodična preduzeća registrovana na berzi i posluju uspešnije od drugih a njihov obrt je veći. U pomenutom periodu se povećao za 122 odsto, dok je u firmama koje nisu u porodičnim rukama povećan za 50 odsto. Udeo privatnog kapitala je u porodičnim firmama u proseku takođe veći nego kod drugih. „\n"Porodične firme posluju dugoročno i sa supstancom", kaže Rajner Kirhderfer, šef Fondacije porodičnih preduzeća: "te vrline prenose i na berzu".\nVeći rast obrta\nI zaista, kada je reč o operativnoj dobiti, takve firme imaju mnogo bolje rezultate nego firme koje jesu na berzi, ali se nalaze u rukama investora ili različitih društava. "Što je jači uticaj porodice u nekoj firmi, to su i pozivitni efekti snažniji", prenosi profesor Kirhderfer. Studija pokazuje da preduzeće registrovano na berzi važi kao „porodično" kada osnivačka porodica poseduje najmanje 25 odsto glasova u upravi i ima bar jedan mandat u upravnom ili nadzornom odboru. Prema toj definiciji, oko 40 odsto nemačkih firmi registrovanih na berzi su porodični koncerni.\nI studije rađene u prošlosti su davale slične rezultate. U preduzećima kojima rukovode njihovi vlasnici su i troškovi manji, ustanovio je Institut za istraživanja srednjih preduzeća 2015. godine. Pre godinu dana, švajcarska banka Kredi suis objavila je međunarodnu studiju koja je pokazala da porodične firme širom sveta ostvaruju veću dobit i imaju veći rast obrta nego druge firme.\nTakve firme su manje zavisne od tuđih finansija i više investiraju u istraživanje i razvoj. Zato investitori rado ulažu u porodične firme. Na nemačkoj berzi postoji tzv. porodični indeks koji se odnosi samo na njih. No, ima studija koje pokazuju i da porodice nisu obavezno i uspešni preduzimači. Ima slučajeva kada su deca preuzimala firme od svojih roditelja i posle toga upropašćavale posao.\nIstraživanje je obavljeno na 500 firmi registrovanih na berzi. Među njima su firme kao što su svetski poznati proizvođač keramičkih predmeta Vileroj i Boh, ili lanac radnji sa robom i alatima tipa „uradi sam" Hornbah a tu su i mnogo mlađe firme kao što je Zalando koja se bavi prodajom obuće i odeće na internetu.\nNa vrhu liste nemačkih porodičnih firmi - po svemu - su Folksvagen (porodice Porše i Pih), Švarc grupe, Lidl Kaufland (Porodica Švarc) i BMV (porodica Kvant). Samo ove 4 porodice zapošaljavaju oko milion ljudi.


Сертић: Подстичемо развој предузетништва\t| Arhiva internet prezentacije Ministarstva privrede do 31. avgusta 2021. godine\nSertić: Podstičemo razvoj preduzetništva\nU Vladi Srbije je održana druga sednica Saveta za mala i srednja preduzeća, preduzetništvo i konkuretnost na kojoj je ministar privrede i predsednik Saveta Željko Sertić članove saveta upoznao sa inicijativom Vlade Srbije da 2016. proglasi godinom preduzetništva.\n„Naš glavni zadatak u Godini preduzetništva je da sinhronizovanom akciojom usmerimo sredstva i kapacitete ka malim i srednjim preduzećim i preduzetnicima kao zdravom delu privrede i da promenom propisa unapređujemo poslovno okruženje kako bi se ovaj sektor razvijao“, rekao je Sertić.\nMinistar je objasnio da je Godina preduzetništva široka inicijativa u koju su uključena ne samo ministarstva, državne institucije i organi, već i komore, udruženja privrednika i nevladin sektor – svi koji razumeju koliko je to važno za razvoj zemlje.\n„Želimo da menjamo svest, podstaknemo i ohrabrimo ljude da se upuste u preduzetništvo, a konkretnim primerima ćemo pokazati da u Srbiji postoje ljudi koji su se osamostalili, razvili poslove i danas su uspešni preduzetnici” istakao je ministar.\nČlanovima saveta je na sednici predstavljen i Izveštaj o sporovođenju Strategije za podršku razvoju malih i srednjih preduzeća, preduzetništva i konkurentnosti koju je vlada usvojila prošlog proleća, ali i predstavljene dalje aktivnosti na relizaciji Strategije i utvrđeni načini njihove koordinacije.\nSavet za mala i srednja preduzeća, preduzetništvo i konkuretnost, koji čine ministri resora najvažnijih za sektor MSPP, predstavnici drugih državnih institucija, ali i poslovne zajednice, formiran je sa ciljem da se obezbedi efikasnu koordinaciju aktivnosti na sprovođenju Strategije i drugih mera Vlade Srbije koje su usmerene na sektor malih i srednjih preduzeća i preduzetništva.\nPočetna»Vesti»Sertić: Podstičemo razvoj preduzetništva


Tahirović: Ne očekujem da će doći do podizanja optužnice protiv uhapšenih - Klix.ba\n18.3.2015. u 12:53\nPredsjednik Udruženja žrtava i svjedoka genocida u BiH Murat Tahirović ocijenio je u izjavi Feni dobrom viješću hapšenje na teritoriji Srbije osam osoba osumnjičenih za ratne zločine u Srebrenici.\n"To je dobra vijest za sve žrtve u BiH pogotovo za Srebrenicu jer je među uhapšenima i jedan od najzloglasnijih zločinaca koji je i sam sudjelovao u egzekuciji, ali isto tako i naređivao egzekucije", izjavio je Tahirović.\nTahirović smatra da će u narednom periodu biti zanimljivo vidjeti da li će se Tužilaštvo Srbije "uspjeti otrgnuti od sadašnje politike i podići optužnicu za genocid počinjen u Srebrenici protiv tih osoba koje su uhapsili".\n"Ako to učine onda je Srbija doista krenula pravim putem, trebat će joj za to čestitati. Ako ne, ostat će, nažalost, optužnica za počinjeni zločin nad civilnim stanovništvom što nije dovoljno u odnosu na sve one zločine koje je ta grupa ljudi počinila na području Srebrenice i šire", kazao je.\nMišljenja je da "ima određenih naznaka", međutim, "ne očekuje da će biti podignuta optužnica za genocid, ako bude, bit će to zaista veliko iznenađenje.“\n"Nadam se, ali iskreno ne očekujem da bi moglo doći do podizanja optužnice za genocid", kazao je Tahirović.\nKako je ranije danas saopćeno iz Tužilaštva BiH, uhapšene osobe su pod istragom i osumnjičene su da su kao bivši pripadnici Specijalne brigade policije Centra za obuku Jahorina MUP-a RS, izravno sudjelovali u ubistvima najmanje 1.000 zarobljenih Bošnjaka, muškaraca i dječaka, na lokalitetu Zemljoradničke zadruge Kravica, u julu 1995. godine.\nViše osoba osumnjičenih za taj zločin, ranije je procesuirano u predmetima Tužilaštva BiH, a protiv određenog broja osoba istraga je još u toku.\nSrbija ratni zločini genocid u Srebrenici Murat Tahirović\nSrbija: Uhapšen i osmi osumnjičeni za zločin u Srebrenici\n18.03.2015. u 12:46


Posle bala, platforma za jači glas | Управа за сарадњу с дијаспором и Србима у региону\nHome>>>Vesti>>>Dijaspora Srbije>>>Posle bala, platforma za jači glas\nPosle bala, platforma za jači glas\n25. decembar 2013.\tDijaspora Srbije, Vesti 52 Views\nAustrijsko-srpsko društvo uspešno je okončalo tekuću godinu, uz brojne novine koje će doprineti daljem širenju partnerstva ove organizacije i ujedinjenju srpske dijaspore u Austriji.\nAustrijsko-srpsko društvo (ASD) završilo je pripreme za sedamnaesti Svetosavski bal koji će se 24. januara 2014. održati u Parkhotel Schoenbrunn u Beču. Bal će otvoriti članovi SKUD Karađorđe iz Beča, pod rukovodstvom Sanje Jovanović. Odeveni u bele haljine i tamna odela, plesaće uz Srpski kvadril Johana Štrausa Mlađeg, u izvođenju pijanistkinje Jovane Misaljević, piše u saopštenju ASD-a.\nASD i agencija Irene Marković potpisali su nedavno sporazum o saradnji, koji ima za cilj međusobnu podršku u zajedničkim projektima, da pospeši aktivnosti dve organizacije i doprinese boljem imidžu srpske zajednice u Austriji.\n„Naša vizija za 2014. je osnivanje jedne „srpske savetodavne platforme“ u kojoj su sve srpske organizacije u Austriji zastupljene, koja će biti osnovana na savremenim demokratskim principima, u kojoj je svaki glas ravnopravan i u kojem će većina članstva odlučivati o poziciji i budućnosti Srba u Austriji.\nPotpisivanje sporazuma o saradnji sa Irenom Marković je za ASD deo naše strategije i važan korak za dalje širenje naše partnerske mreže. ASD na taj način nastavlja širenje članstva-partnerstva i pokazuje na delu da Srbi i te kako mogu da budu složni. Podsećam da ASD danas ima iste sporazume sa Srpskim kulturnim forumom, teniskim sportskim društvom AS, organizacijom srpskih studenata u inostranstvu (OSSI) i od sada i sa agencijom Irena Marković“, istakao je Marko Stijaković, predsednik ASD.\nOliver Nastasijević kaže da je ova organizacija sredinom godine osnovala i Savet ASD-a, čiji je on direktor. U Savetu su četiri istaknuta člana srpske zajednice u Austriji-Darinka Hrnjez (Tim Štronah), Konstantin Dobrilović (Hrišćansko slobodarska platforma, CFP) i Aleksandar Dimi (Socijaldemokratsko udruženje privrednika, SWV).\nCilj Saveta ASD je da omogući direktno povezivanje ASD sa svim relevantnim istitucijama Austrije.\nPredsednik ASD dr Marko Stijaković i predsednik SKF Dragan Mišković organizovali su sastanak na kome je učestvovalo 8 srpskih organizacija u Austriji. Glavna tema je bila saradnja, zajedničko nastupanje i teme koje su direktno vezane za poziciju i položaj Srba u Austriji.\nPosle višesatne diskusije konkretizovani su predlozi za zajedničko nastupanje i saradnju, te je dogovoreno da se razgovori nastave u februaru. Na skupu je bila i predstavnica ambasade Republike Srbije u Republici Austriji, Itana Pavićević-Jeremić.\nPrevious Slavka Drašković: Dijaspora može da bude najbolji pokretač razvoja Srbije\nNext Projekat za dalmatinske Srbe


Kina tvrdi da joj trgovinu sa Pjongjangom dozvoljavaju UN\nKina je u ponedjeljak saopštila da je njena trgovine sa Sjevernom Korejom dozvoljena rezolucijama Savjeta bezbjednosti UN u kojima se tvrdi da sankcije uvedene zbog nuklearnog i raketnog programa Pjongjanga ne treba da štete "humanitarnim potrebama".\nPortparol Ministarstva vanjskih poslova Geng Šuang rekao je danas da Kina "striktno primenjuje" sankcije.\nPeking je zabranio uvoz sjevernokorejskog uglja, gvozdene rude, plodova mora i tekstila.\n"Kina uvijek striktno i u potpunosti primenjuje rezolucije Savjeta bezbjednosti o Sjevernoj Koreji. SB je istakao da rezolucije ne treba negativno da utiču na život i humanitarne potrebe Sjeverne Koreje", rekao je Geng.\nKina je najveći trgovinski partner Pjongjanga, a carinski podaci pokazuju da je kineski izvoz u Sjevernu Koreju u avgustu porastao za 31,4 posto u odnosu na prošlu godinu, dok je uvoz pao za 9,5 procenata.\nSjeverna Koreja je pod snažnim sankcijama Ujedinjenih nacija uvdenih u više krugova zbog razvoja nuklernog oružja, balističkih testiranja interkontinentalnih raketa kao i nuklernog testa hidrogenskom bombom izvedenog 3. septembra.


O nama - MHS TEAM AT DOO\nMi smo kompanija koja se decenijama definiše kao kompetentan partner u domenu projektovanja, izvođenja i održavanja hidrauličnih sistema i servisiranja hidrauličnih uređaja.\nKompaniju je osnovao Rodoljub Trifunović, 1981. god. pod nazivom SZR MIKRON. Prvobitna delatnost firme bila je tvrdo hromiranje. Kompanija vrlo brzo na tržištu tadašnje SFRJ stiče poverenje tadašnjih najprepoznatljivijih kompanija na tržištu.\nVeć 1984. godine kompanija preusmerava znanje i iskustvo zaposlenih u oblastima reparacije mašinskih delova tehnologijom galvanizacije hromom i razvoja sopstvene mašinske obrad na polje hidraulike.\nIzgrađeni sistem pružanja usluga korisnicima i kontinuirani razvoj naših proizvoda prioritet su u kulturi poslovanja naše kompanije dugoj 40 godina. Visokim kvalitetom proizvoda i kvalitetnim servisiranjem pomažemo svim našim korisnicima u minimiziranju vremena zastoja.\nKroz visoku samoodgovornost, jasno zadate ciljeve i njihovo dosledno izvršavanje svi naši partneri su svesni kvaliteta usluga naše kompanije i zato nam poklanjaju poverenje i ulaze u saradnju sa nama.\nAleksandar TrifunovićCEO u MHS TEAM AT DOO\nMHS TEAM AT doo projektuje, izvodi i održava hidraulične sisteme, proizvodi i servisira hidraulične uređaje. Svojim znanjem, iskustvom, najnovijom opremom vršimo kvalitetan inženjering i dijagnostiku. Pored inženjeringa, kako bismo smanjili troškove održavanja, vršimo praćenje hidrauličnih sistema u eksploataciji: zaprljanost filtera, čistoću, mehaničke i hemijske karakteristike hidrauličnog ulja.\nProizvodimo hidraulične agregate kao i kompletne hidraulične sisteme, zupčaste pumpe kapaciteta od 1 do 300cc, hidraulične cilindre, hidraulične krute i fleksibilne vodove.\nZbog zahteva tržišta za što kraćim rokovima, u okviru svoje delatnosti za sopstvene potrebe obavljamo i poslove mašinske obrade, kao što su: obrada struganjem, glodanjem, brušenjem, zavarivanje, vertikalno rendisanje. Servis se vrši na svim vrstama hidrauličnih uređaja primenjenim na industrijskim, građevinskim, poljoprivrednim, transportnim i drugim sredstvima. Svojim kvalitetom, naši proizvodi i usluge prate i zadovoljavaju interese kupaca, a samim tim i interese MHS TEAM AT doo, kao i šire društvene zajednice.\nNaša politika kvaliteta i odnosa prema okolini jasno je definisana u poslovnim procesima i postupcima. Sprovođenje politike kvaliteta i ostvarenje ostalih poslovnih ciljeva u pravilnim vremenskim intervalima meri, vrednuje, a primećena odstupanja se ispravljaju.\nMHS TEAM AT doo stavlja sebi u zadatak da neprekidnim, sistematskim i osmišljenim radom obezbedi održanje i unapređenje kvaliteta naših proizvoda, usluga i integrisanog sistema menadžmenta (IMS) saglasno standardima SRPS ISO 9001:2015, SRPS ISO 14001:2015 i SRPS ISO 45001:2018 i zahtevima korisnika.\nSvi zaposleni u MHS TEAM AT doo su odgovorni da dodeljene zadatke obavljaju na najbolji način saglasno uspostavljenom IMS-u, da čuvaju stečeni imidž MHS TEAM AT doo na tržištu, kroz poštovanje tehnološke discipline i profesionalno izvršavanje obaveza.\nPOLITIKA UPRAVLJANJA MENADŽMENTA KVALITETOM\nDa bi ispunili zahteve Politike kvaliteta moramo poštovati sledeće:\n➢stalno povećanje sposobnosti odgovora na zahteve tržišta i primenljive zahteve propisa,\n➢kontinualna edukacija zaposlenih i usavršavanje znanja i njegovu primenu i negovanje timskog rada,\n➢podizanje tehnološkog nivoa i smanjenje troškova,\n➢povećanja konkurentske sposobnosti organizacije na tržištu,\n➢proširenja tržišta prodaje.\nPOLITIKA UPRAVLJANJA MENADŽMENTA BEZBEDNOŠĆU I ZDRAVLJEM NA RADU\n➢obavljati svoju delatnost tako da se eliminiše ili svede na minimum rizik za zaposlene i druge učesnike u procesu rada,\n➢periodično vršiti identifikovanje i preispitivanje svih aspekata naše delatnosti a koji su značajni za bezbednost i zdravlje na radu,\n➢obavljati proizvodne i druge aktivnosti u skladu sa odgovarajućim zakonima, propisima i drugim zahtevima o bezbednosit i zdravlju na radu,\n➢edukovati i podsticati zaposlene da stalno poboljšavaju bezbednost i zdravlje na radu i\n➢informisati svoje poslovne partnere i druge zainteresovane strane o sopstvenom opredeljenju za bezbednost i zdravlje na radu.\nPOLITIKA UPRAVLJANJA MENADŽMENTA ŽIVOTNOM SREDINOM\n➢obavljati svoju delatnost bez stvaranja neprihvatljivog rizika za životnu sredinu,\n➢periodično vršiti identifikovanje i preispitivanje svih aspekata naše delatnosti a koji su značajni za menadžment životnom sredinom,\n➢obavljati proizvodne i druge aktivnosti u skladu sa odgovarajućim zakonima, propisima i drugim zahtevima o zaštiti životne sredine,\n➢edukovati i podsticati zaposlene da stalno poboljšavaju menadžment životnom sredinom i\n➢informisati svoje poslovne partnere i druge zainteresovane strane o sopstvenom opredeljenju za menadžment životnom sredinom.\nNaša misija je pružanje prvoklasnih kvalitetnih i inovativnih proizvoda i usluga kao odgovor na potrebe naših korisnika.\nMHS AT DOO ceni posvećenost, veštine i trud svojih zaposlenih što je neophodno za uspeh kompanije. Organizacija veruje da će održavanjem zdravih poslovnih odnosa sa svojim korisnicima, dobavljačima i zaposlenima rezultirati daljim rastom, uspehom i budućim prosperitetom kompanije.\nNaša vizija je biti lider u našoj oblasti poslovanja, pružajući našim korisnicima visokokvalitetne proizvode i usluge, kao i kreativna rešenja koja će omogućiti njihovim kompanijama da napreduju dok doprinose lokalnoj ekonomiji. Blisko ćemo sarađivati sa našim korisnicima kako bismo obezbedili optimalne proizvode koji ispunjavaju njihove ciljeve i potrebe kompanije.\nSmatramo da našu strast prema našim proizvodima dele i naši korisnici zbog inovacija, kvaliteta i dizajna koji se nalaze u svakom od njih.\nNaš kolektiv u MHS AT DOO veruje i upražnjava sledeće vrednosti:\nPosvećeni smo kreiranju okruženja za timski rad sa integrisanim sistemom podrške.\nIskren i pošten odnos prema korisnicima, dobavljačima i zaposlenima.\nDelimo strast i entuzijazam za naše usluge, proizvode, ljude i uspehe.\nTrudimo se da uvek damo najbolje u sebe u svakom poslovnom procesu.


BiH: Pretresi u policijskim stanicama | BiH | Al Jazeera Balkans\nSaobraćajni policajci se terete da su za novčanu naknadu prekršitelje saobraćajnih propisa oslobađali odgovornosti.\nPolicija pretrsa i zgradu MUP-a u ulici Zmaja od Bosne Fena\nU policijskoj akciji "DAR 1" u Bosni i Hercegovini uhapšeno je 17 policijskih službenika, saopćeno je iz Kantonalnog tužilaštva Sarajevo.\nU srijedu ujutro objavljeno je da se vrše policijski pretresi na više lokacija na području Kantona Sarajevo, Zeničko-dobojskog kantona i Istočnog Sarajeva, prenijela je Fena.\nPolicija traga za dokazima o tome da su saobraćajni policajci za novčanu naknadu prekršitelje saobraćajnih propisa oslobađali odgovornosti, prenijela je Hina pozivajući se na pisanje lokalnih medija.\nU cijelu je operaciju uključena i Obavještajno-sigurnosna agencija BiH (OSA).\nNepravilnosti pri obradi saobraćajnih kazni\nKao se navodi, operacija je pokrenuta nakon što su opažene i Tužilaštvu Sarajevskog kantona prijavljene nepravilnosti pri obradi prekršajnih naloga i saobraćajnih kazni.\nIz MUP-a Kantona Sarajevo je saopćeno da akciju kodnog naziva "Dar 1" provodi Uprava policije Ministarstva unutrašnjih poslova Kantona Sarajevo pod nadzorom Kantonalnog tužilaštva Kantona Sarajevo u saradnji sa Upravom policije MUP-a Zeničko-dobojskog kantona, Policijskom upravom Istočno Sarajevo i uz tehničku asistenciju Obavještajno-sigurnosne agencije Bosne i Hercegovine.\nIz Sindikata policije Kantona Sarajevo saopćeno je da Sindikat podržava akciju Uprave policije i Tužilaštva KS na suzbijanju korupcije u Upravi policije, izjavio je Sadik Ećo, predsjednik Sindikata policije KS.\n"Mi ćemo podržati svaki vid borbe protiv korupcije i svakog oblika kriminaliteta na području KS, kao i u svim drugim institucijama", rekao je Ećo.\nSarajevski portal Klix navodi da je policija pretresla i zgradu MUP-a u ulici Zmaja od Bosne.\nZa povjerenje u pravnu državu moraju funkcionirati svi njeni dijelovi


NISMO planirali nikakve posebne događaje sa Srbijom u predstojećim mesecima, ali ostajemo posvećeni partnerstvu u interesu stabilnosti i bezbednosti regiona, reakcija je neimenovanog zvaničnika Severnoatlantske alijanse (NATO), povodom odluke Vlade Srbije da u predstojećih šest meseci prekine sve vojne vežbe i aktivnosti sa svim partnerima, javlja Glas Amerike.\nTu odluku je Aleksandar Vulin, ministar odbrane Srbije, obrazložio posle sednice Vlade tvrdnjama da se Srbija nalazi, kako se izrazio, pod strašnim i nezasluženim pritiskom Evropske unije.\n-U narednom periodu nećemo učestvovati u bilo kakvim vežbama ili vojnim aktivnostima ni sa NATO ni sa ODKB, ni sa Rusijom ni sa SAD, ni sa Kinom, ni sa Evropskom unijom, ni sa istokom ni sa zapadom-naveo je Vulin u izjavi objavljenoj u sredu.\nOn je rekao i da se Srbija nalazi pod velikim pritiskom EU i da se od nje "traži da po cenu napuštanja evropske budućnosti i po cenu još većih pritisaka na srpsku politiku, ali i srpski narod na Kosovu i Republici Srpskoj, napusti planirane vojne vežbe sa Belorusijom".\n-Kao i sva naša partnerstva, zasnovano je na potrebama partnerske države-navedeno je u odgovoru Severnoatlantske alijanse.\nGlas Amerike obratio se i Peteru Stanu, portparolu Evropske unije, za komentar tvrdnji ministra odbrane Srbije Aleksandra Vulina, ali za sada nije dobio odgovor.\nNATO Aleksandar Vučić ministar Aleksandar Vulin Srbija NATO vojne vežbe


RTCG - Radio Televizija Crne Gore - Nacionalni javni servis :: Društvo :: Čestitke Rumunije, Azerbejdžana i Trinidada i Tobaga\n15. 07. 2020. 19:02 >> 18:57 0\nPredsjedniku Crne Gore Milu Đukanoviću čestitke povodom 13. jula - Dana državnosti Crne Gore uputili su predsjednik Rumunije Klaus Johanis, predsjednik Malte Džordž Vela, predsjednik Azerbejdžana Ilham Alijev, predsjednica Republike Trinidad i Tobago Paula-Mae Weekes.\nU čestitki predsjednika Rumunije Klausa Johanisa se ističe: “U ovom teškom kontekstu, čije prevazilaženje podrazumijeva solidarnost i odgovornost, želim Vas uvjeriti da će Ruminija ostati pouzdan partner crnogorskom narodu i da će konstantno podržavati Crnu Goru u njenim daljim naporima ka evropskom pristupu kao što je to i pokazala tokom svog mandata predsjedavanja Savjetom Evropske unije. Upućujem vam iskrene čestitke na zapaženom uspjehu u pregovaračkom procesu i izražavam nadu da će se takva pozitivna evolucija nastaviti i kroz ubrzani ritam, te da će strateški cilj Crne Gore pristup Evropskoj uniji i konsolidacija profila u okviru NATO-a, biti dostignut u bliskoj buducnosti.“\nUz ocjenu da Malta i Crna Gora uživaju u odličnim odnosima koji se kontinuirano njeguju kroz više razmjena na različitim nivoima na bilateralnom planu, kao i u okviru međunarodnih foruma, predsjednik Malte Vela u čestitki dalje navodi da je „Malta jedna od zemalja koja najsnažnije podržava proširenje EU“ i u tom smislu podstiče Crnu Goru da „zadrži posvećenost svom putu pristupanja EU. Uvjeravam Vas u kontinuiranu podršku Malte evropskim težnjama Vaše zemlje“.\nUz iskrene čestitke predsjedniku Đukanoviću i građanima Crne Gore, predsjednik Azerbejdžana Alijev navodi: „Prijateljski i partnerski odnosi između Azerbejdžana i Crne Gore se konstantno sveobuhvatno razvijaju i idu uzlaznom putanjom. Vjerujem da će zajednički koraci koje preduzimamo ka jačanju naših odnosa na bilateralnom i multilateralnom planu nastaviti da služe interesima naših zemalja i naroda. Želim da naglasim da je u vrijeme kada se čovječanstvo suočava sa pandemijom COVID-19 azerbejdžanski narod uz prijateljski narod Crne Gore.“\nU ime Vlade, građana Republike Trinidad i Tobago i u svoje ime, srdačne čestitke predsjedniku Đukanoviću, Vladi i narodu Crne Gore povodom Dana državnosti uputila je predsjednica Republike Trinidad i Tobago Paula-Mae Weekes.


Prikazivanje članaka po tagu ministarstvo omladine i sporta\nponedeljak, 16 januar 2017 18:40\nZa sve one koji žele da se bave frilensingom, ili samo nauče nešto više o tome, NVO iSerbia, u saradnji sa Ministarstvom omladine i sporta, organizuje trodnevni Freelance fest. Učešće je potpuno besplatno.\nPrvi, glavni dan Festa, koji će obeležiti predavanja, intervjui i panel diskusija o frilensovanju, održaće se u Domu omladine Beograd 30. januara, sa početkom u 14 časova. Drugi i treći dan Festa - 31. januara i 01. februara, održaće se u Kancelariji za mlade grada Beograda u 16 časova i biće ispunjeni praktičnim radionicama koje će voditi uspešni frilenseri. Posle Festa predviđen je individualni mentorski rad sa zainteresovanim učesnicima koji žele da saznaju i nauče više o freelance svetu poslovanja.\nFrilensing je odličan način da se stekne iskustvo i popuni CV. Takođe, frilensing omogućava neverovatan nivo fleksibilnosti u radu. Sami birate projekte koje želite da radite i kada ćete raditi, a kada praviti pauzu.\nAko biste želeli da učestvujete na Freelance festu, potrebno je samo popuniti prijavu OVDE\nSrbija je dvanaesta u svetu, a peta u Evropi prema zaradi koju ostvaruju frilenseri. Najviše je frilensera programera i dizajnera, iz sfere marketinga, onlajn administriranja, ljudskih resursa, blogova, konsultanata, odnosa sa javnošću.\nĆAO, JA SAM INSTAGRAM\nPostani promoter Unije\nPREPORUČUJEMO: Romantični filmovi 2


Asad sa suprugom glasao na izborima (video) - 13.04.2016, Sputnik Srbija\nSirijski predsednik Bašar Asad i njegova supruga glasali su na parlamentarnim izborima na biračkom mestu „Asad“ u Damasku, prenela je agencija Sana. Danas se u... 13.04.2016, Sputnik Srbija\n19:11 13.04.2016 (Osveženo: 19:16 13.04.2016)\n© AP Photo / Syrian Presidency Predsednik Sirije Bašar el Asad sa suprugom glasa na parlamentarnim izborima u Siriji\nSirijski predsednik Bašar Asad i njegova supruga glasali su na parlamentarnim izborima na biračkom mestu „Asad“ u Damasku, prenela je agencija Sana. Danas se u Siriji održavaju izbori za Narodni savet (parlament), i to će biti drugi izbori od početka oružanog sukoba u ovoj zemlji.\n23 Februar 2016, 09:00\nCentralna izborna komisija očekuje da bude otvoreno oko sedam hiljada izbornih mesta u celoj zemlji, osim u provincijama Idlib i Raka, koje kontrolišu terorističke grupe Nusra front i DAEŠ.\nZa 250 mesta u parlamentu, od kojih polovina tradicionalno pripada predstavnicima radnika i seljaka, boriće se tri i po hiljade kandidata.\nVeliki deo sirijske opozicije bojkotuje izbore i kritikuje rešenje da se izbori sprovedu u toku mirovnog procesa koji su započeli u Ženevi. Prema mišljenju eksperata, izbori pokazuju samouverenost i snagu sadašnjeg rukovodstva zemlje.\nPredsednik Sirije Bašar el Alsad objavio je da će izbori biti održani samo nekoliko časova nakon što su se Rusija i SAD dogovorile o primirju u zemlji. Izbori za Narodni savet sprovodiće se prema novom ustavu iz 2012. godine, kojim se utvrđuje princip političkog pluralizma.\n© Sputnik / Nour MolhemPredsednik Sirije Bašar el Asad sa suprugom glasa na parlamentarnim izborima u Siriji\nPredsednik Sirije Bašar el Asad sa suprugom glasa na parlamentarnim izborima u Siriji


Opština se suočava sa nasleđenim dugovima - Grad Prokuplje\nOpština se suočava sa nasleđenim dugovima\nPredsednik Opštine Prokuplje Miroljub Paunović,sa saradnicima,članovima Opštinskog veća,održao je konferenciju za medije na kojoj je istaknuto da se lokalna samouprava suočava sa velikim problemima koji su nasleđeni iz perioda prethodne vlasti.\nNaime,presudom Privrednog suda u Beogradu,Opština Prokuplje je u obavezi da Univerzalbanci A.D. Beograd u stečaju,isplati iznos u vrednosti spora od 283.857.573,52 dinara,za izvršene radove u oblasti infrastrukture,u periodu od 2006. do 2009. godine.\n-Pomenuti radovi za koje postoje dugovanja bili su predmet spora između Opštine Prokuplje i Univerzalbanke,koja je u međuvremenu preuzela potraživanja PZP Niš,koji je i faktički izvodio pomenute radove,rekao je predsednik Paunović .\nOn je takođe dodao da za slične infrastrukturne radove za navedeni period postoje više tužbenih zahteva i sudskih postupaka protiv Opštine Prokuplje u ukupnoj vrednosti od oko 150 miliona,kao i drugim potraživanjima u iznosu od 100 miliona dinara.\nPrema njegovim rečima,sa kamatom od 250 miliona,sva navedena dugovanja,ukoliko se utvrdi pravo poverioca na njih,predstavljaće obavezu Opštine Prokuplje od oko 800 miliona dinara.\n– Kao odgovorna vlast pokušaćemo još jednom da osporimo tražene zahteve poverilaca,kako bismo sprečili urušavanje funkcionisanja Opštine Prokuplje,iz razloga koji je nastao isključivo krivicom onih koji koji su na vlasti bili u periodu kada su i nastala dugovanja,izjavio je predsednik Paunović.


Sanders: Tramp iskoristio bes razorene srednje klase | WebTribune\nHome U FOKUSU Sanders: Tramp iskoristio bes razorene srednje klase\nSenator iz Vermonta Berni Sanders izjavio je da je Donald Tramp iskoristio “antiestablišment“ raspoloženje u američkoj javnosti.\nProtivkandidat Hilari Klinton na izborima u Demokratskoj partiji za predsedničkog kandidata je istakao da želi da sarađuje sa novoizabranim predsednikom SAD u pomaganju radnicima, ali je istakao i da se i dalje protivi njegovoj politici.\nSanders je kazao da je Tramp uspeo da pobedi na izborima iskoristivši bes građana “razorene srednje klase“ upućene establišmentu.\nDok se u gradovima širom Amerike održavaju protesti zbog pobede Trampa na izborima, Sanders je rekao da je spreman da sarađuje sa njim, ali i da će se jasno protiviti seksističkoj i ksenofobičnoj politici novog predsednika SAD.\n“Tramp se usmerio na bes srednje klase koja je umorna od ekonomske politike establišmenta, politike establišmenta i medija koje kontroliše establišment. Ljudi su umorni od dužeg rada za manje plate, od gledanja kako dobro plaćeni poslovi odlaze u Kinu, od milijardera koji ne plaćaju poreze i toga što ne mogu svoju decu da školuju, dok bogati postaju još bogatiji“, napisao je Sanders.


Lideri Zapadnog Balkana se sastali sa zvaničnicima EU, fokus razgovora bilateralni odnosi - European Western Balkans\nAutor EWB 20. 12. 2018.\nBRISEL – Visoka predstavnica EU za spoljne poslove i bezbednosnu politiku Federika Mogerini bila je juče domaćin neformalnog sastanka lidera Zapadnog Balkana u Briselu.\nOsvrćući se na napredak postignut u 2018. godini, lideri su se složili sa Visokom predstavnicom da treba nastaviti sa njim i u narednoj godini, kao i da svaka zemlja treba da se fokusira na svoj put evropskih integracija i neophodne reforme do sastanka Evropskog saveta u junu 2019.\nMogerini je izjavla da partneri sa Zapadnog Balkana, sada više nego ikad ranije, moraju da rade zajedno kako bi postigli napredak u zajedničkim ciljevima pristupanja EU, postizanja mira i bezbednosti i daljeg razvoja regionalne saradnje, koja će koristiti svim ljudima u regionu.\nU tom smislu, lideri Zapadnog Balkana izrazili su jaku podršku Prespanskom sporazumu i postizanju sveobuhvatnog pravno obavezujućeg sporazuma između Kosova i Srbije. Takođe su se obavezali radu na daljim integracijama u EU u duhu dobrosusedskih odnosa i pomirenja, kao i suzdržavanja od svih radnji i izjava koje ne doprinose zajedničkim interesima i strateškim ciljevima u regionu.\nHašim Tači, predsednik Kosova, rekao je da se sveobuhvatni sporazum o normalizaciji odnosa Beograda i Prištine može postići u bliskoj budućnosti. On je dodao da će sastanak sa Vučićem biti održan najverovatnije naredne godine.\nZeri onlajn je preneo da je Tači rekao da pismo predsednika Trampa predstavlja najbolji dokaz da je Vašington uključen u proces i da daje punu podršku postizanju prihvatljivog sporazuma Beograda i Prištine.\nMoramo nastaviti da tražimo rešenje za Kosovo, jer će, u suprotnom, loša rešenja pronaći nas i vratiti nas unazad, poručio je danas predsednik Srbije Aleksandar Vučić.\nVučić je, govoreći o pismu Donalda Trampa, rekao da su SAD zainteresovane da se pronađe kompromisno rešenje problema Kosova. On je ukazao i da pismo predstavlja znak da je u ceo proces američki predsednik uključen po prvi put otvoreno, što znači da će „velika mašinerija“ podržati dolazak do rešenja.\nMeđutim, Vučič je istakao da se ne slaže sa Trampovom ocenom da su pregovori ušli u poslednjoj fazi. “To što Tramp kaže da smo ušli u finalnu fazu, ja sa tim ne mogu u potpunosti da se saglasim. Ne mislim da smo blizu rešenja”, rekao je Vučić.\nOn nije hteo da komentariše na koji način SAD mogu tehnički da se uključe u proces, ali je rekao da to zavisi od odluke UN-a. S druge strane, on smatra da se u proces trebaju uključiti i drugi akteri popt Rusije, Evrope, Kine i Ujedinjenih nacija.\n“Ali, ono što je važno u ovom trenutku je to da smo daleko od rešenja. Još nismo rešili ni takse, koje nisu ni formalni, ni mali razlog, već od suštinske važnosti za nas”, rekao je Vučić.\nMakedonski premijer Zoran Zaev je tokom ručka radnog ručka izjavio da prespanski proces može biti primer rešavanja spora između Beograda i Prištine. „Ubeđeni smo da možemo da pomognemo u celom procesu iskustvom koje imamo iz prespanskog procesa, jer to može da bude iskustvo i za ovo problematično pitanje na Balkanu“, istakao je on.\nZaev je izjavio da Makedonija radi na potpunoj implementaciji Prespanskog sporazuma i da očekuje da će i Grčka to učiniti isto. On je istakao da očekuje da će usvajanje ustavnih amandmana biti gotovo do kraja januara čime će Grčkoj omogućiti pokretanja procesa ratifikacije sporazuma.\nRazgovarajući sa predsednikom Evropskog saveta Donaldom Tuskom, Zaev je dobio garancije da će sa nastavkom procesa u Makedoniji, kao i nastavkom reformi, Makedonija u junu dobiti datum za pregovore na Evropskom savetu.\nOdlazeći predsedavajući Saveta ministara BiH Denis Zvizdić izjavio je da je načelo poštovanja suvereniteta i teritorijalnog integriteta svake od zemalja preduslov dalje stabilizacije i prosperiteta, ne samo svake zemlje pojedinačno, nego i regiona u celini.\nIstakao je značaj kontinuiteta dijaloga i rekao da su regionalna saradnja i međusobno poverenje ključni za unapređenje političkih i ekonomskih odnosa, privlačenje stranih investicija, očuvanje stabilnosti i unapređenje procesa pomirenja, a da će BiH ostati privržena načelima, ciljevima i vrednostima Evropske unije, preneo je sarajevski portal Klix.ba.\nOn je rekao i da je BiH trenutno u fazi finalizacije odgovora na dodatna pitanja Evropske komisije u okviru pripreme Mišljenja o zahtevu BiH za članstvo EU i dodao da je važan kontinuiran angažman Evropske unije u podršci stabilnosti i jačanju veza unutar Zapadnog Balkana, kao i Zapadnog Balkana sa Evropskom unijom.\nPredsednik Crne Gore Milo Ðukanović izjavio je da je važno da se sve zemlje Zapadnog Balkana suzdrže od poteza koji mogu dovesti u pitanje stabilnost regiona. On je rekao da je na sastanku predsednika i premijera zemalja Zapadnog Balkana bilo reči o više tema, ali je fokus bio na evropskoj perspektivi Zapadnog Balkana.\n“Tu smo u poseban fokus stavili pitanje Makedonije, beogradsko-prištinski dijalog i pitanje funkcionalnosti Bosne. Taj razgovor je bio koristan i potencirano je od svih učesnika da je jako važno rešavanje tih pitanja jer je to interes svih država. Dok god imamo bar jedan otvoren problem to ugrožava perspektivu svih. Potvrđena je spremnost svih da damo puni doprinos konstruktivnim ponašanjem, reformama i posvećenošću dostizanju evropskih standarda, a onda da pružimo podršku onima koji su neposredno u problemima. Tako dostižemo uslove za pouzdaniju stabilnost u regionu, ali i za bržu evropsku perspektivu, rekao je Ðukanović, preneo je Radio AntenaM.\nĐukanović je imao odvojeni sastanak sa Mogerini, koji je ocenio kao veoma korisnim i kao priliku da od EU Crna Gora dobije priznanje za sve što je uradila tokom ove godine.\nAleksandar VučićDenis ZvizdićDijalog Beograda i PrištineFederika MogeriniHašim TačiMilo ĐukanovićPrespanski sporazumZoran Zaev\nVučić: SAD pokazale interesovanje, daleko smo od rešenja\nEWB 01. 10. 2019. 01. 10. 2019.


Opština Bojnik potpisala ugovor u vrednosti od 3 miliona 290 hiljada dinara – Info Centar Juga\nOpština Bojnik kao socijalno odgovorna lokalna samouprava dosta pažnje posvećuje staračkim domaćinstvima kroz svoju geronto službu u koju je uključeno 25 gerontodomaćica, a paralelno sa tim vodi računa i o deci sa posebnim potrebama za koju je formiran Dnevni boravak.\nOd strane resornog ministarstva Bojnik je prepoznat kao primer dobre prakse kada su u pitanju socijalno ranjive kategorije stanovništva, ističe predsednik opštine Nebojša Nenadović. U prilog tome ide i činjenica da gerontoslužba opslužuje staračka stanovništva na veoma razuđenoj teritoriji, dok je Dnevni boravak postao uzor i susednim opštinama Lebane i Medveđa sa kojima postoji trilateralna saradnja.\nKako naglašava Nenadović sa praksom socijalne zaštite stanovnika biće nastavljeno i u narednom periodu. Posebno će se voditi računa i o saradnji sa opštinama Lebane i Medveđa.\nOva sredstva kako zaključuje Nenadović dobijena su zahvaljujući angažovanju projektnog tima opštine koji je angažovan u svim oblastima i priprema dokumentaciju za dobijanje sredstava kod resornih ministarstava i međunarodnih razvojnih organizacija.


Umro američki student nakon povratka iz Severne Koreje – Plus Radio\nHome / Region / Umro američki student nakon povratka iz Severne Koreje\nUmro američki student nakon povratka iz Severne Koreje\nBy Plus Radio on 19/06/2017 Vrijeme: 22:28\nAmerički student koji je prošle nedelje pušten iz Severne Koreje u komi, Oto Vambir (22), umro je danas popodne.\nPorodica se zahvalila medicinskom centru koji ga je lečio.\n„Nažalost, grozno, mučiteljsko maltretiranje koje je naš sin iskusio u rukama Severnokorejaca osiguralo je da nijedan drugi ishod nije moguć sem onog koji se danas dogodio“, saopštila je porodica.\nVarmbir je u Severnoj Koreji osuđen na 15 godina teškog rada zbog toga što je ukrao propagandni poster, podseća AP.\nOn je proveo više od 17 meseci u Severnoj Koreji, nakon čega je pušten zbog zdravstvenih razloga.\nFred Varmbir izjavio je u sredu za televiziju Foks njuz da je njegov sin bio „terorisan i zlostavljan“ i da je u komi više od godinu dana.\nPrema njegovim rečima, Oto Varmbir je pao u komu dan pošto je osuđen, a on i njegova supruga su o tome obavešteni tek nedavno.\nCNN je ranije naveo da je američkom izaslaniku SAD za Severnu Koreju Džozefu Junu na sastanku sa severnokorejskim zvaničnicima, pre desetak dana u Njujorku, rečeno da je Varmbir dobio botulizam i da je pao u komu pošto je popio tabletu za spavanje.\nU Severnoj Koreji se u pritvoru nalaze još tri Amerikanca, optužena za, između ostalog, neprijateljsko delovanje i špijuniranje. Državni sekretar Reks Tilerson izjavio je upre nedelju dan da će SAD nastaviti da razgovaraju sa Severnom Korejom o njihovom oslobađanju.\n← Previous Story Eksplozija u Splitu, povrijeđena dva mladića\nNext Story → Mosul: Poginuo francuski novinar


Srbija od ponedjeljka počinje slati pomoć RS | Banjaluka.net\n“Je l’ vi stvarno mislite da je moguće da uradimo sve u skladu sa onim što piše u našem budžetu sad kada budemo Republici Srpskoj od sutra slali pomoć”, rekao je Vučić na televiziji “Prva” govoreći o tome da država u ovoj sitauciji sa korona virusom ne može da ispoštuje baš sve procedure, ali da mora da se bori za svoj narod.\n“Nešto ćemo da pogazimo, ali nas je sitaucija na to naterala”, naglasio je Vučić i dodao da je za njega najvažnije da niko tu ne ukrade ni jedan dinar i da bude pošten odmor prema tome.\n“Imate agencije za bezbednost i druge koje uvek imaju deo keša, kojima nabavaljaju stvari koje su važne za bezbednost zemelje. U ovom trenutku ne vidim ništa važnije nego da se dočepam respiratora, zaštitinih odela i svega drugog”, rekao je Vučić.\n“Nismo, ali smo to uradili”, dodao je predsjednik Srbije.


Savez za Srbiju formiran i u Kruševcu -\nSavez za Srbiju koga čine opozicione stranke formiran je i u Kruševcu. Predstavnici pet stranaka i organizacija juče su u Kruševcu potpisali ugovor o osnivanju Saveza za Srbiju.\nNa zajedničko delovanje u narednom periodu obavezali su se predstavnici Demokratske stranke, Levice Srbije, Narodne stranke, Pokreta Dveri i USS Sloga.\nIvan Mandić (Levica Srbije), Desimir Pavlović (Demokratska stranka), Dejan Stevanović (Narodna stranka), Slobodan Kostić (Dveri) i Vladica Tomašević (USS Sloga) pre potpisivanja ugovora o osnivanju Saveza za Srbiju u Kruševcu FOTO: CINK – S. Milenković\n“Na nivou Srbije Savez za Srbiju čini deset organizacija ali neke od njih nemaju svoje odbore i predstavnike u Kruševcu. DSS i Dosta je bilo u našem gradu imaju otvoren poziv od Saveza za Srbiju da nam se pridruže i budu ravnopravni članovi. Kontakti postoje i ukoliko prihvataju 15 tačaka naše Programske platforme oni su dobrodošli!“, ističe Ivan Mandić iz Levice Srbije.\nPredstavnici stranaka i organizacija koje čine Savez za Srbiju pismeno su se obavezali da neće ući u koaliciju sa Srpskom naprednom strankom posle održanih lokalnih izbora.\n“Nama nije jedini cilj da pobedimo SNS na svim izborima u Kruševcu, od mesnih zajednica pa naviše, već da uvedemo novu praksu u političkom delovanju u našem gradu. Pre toga moramo da se izborimo sa defetizmom koji je zavladao među građanima. Moramo da ih ubedimo da njihov glas ima snagu, da ih oslobodimo straha”, ističu predstavnici Saveza za Srbiju u Kruševcu.\nPrvi zajednički nastup pred građanima Kruševca Savez za Srbiju imaće u petak, 23. novembra, u 17 sati, kada će u Mesnoj zajednici “Rasadnik” održati tribinu.